
Ja su meni gusle javorove 
Božanstvenog starca Milovana, 
Jošte ne bih opjevati mogo 
Tvoja djela, slavom ovjenčana. 
Jer dok bude hrvatskih srdaca 

I dok sunce s vedra neba svieti, 
Jedva da će ikoj smrtni čovjek 
Do veličja Tvoga se uznieti. 

Ti što jesi, jedin si medj' nami, | 
I u vječnoj bit ćeš uspomeni, 
Tvoje ime za potomstvo kasno 


Piše Klio zlatnimi pismeni. 


A uz ime, uz to sveto ime 
Mnogo li je naših svjetlih dana, 
Uz to ime sva je naša sreća 

I budućnost sva je zapisana. 

To će ime još i djecu našu 

Do najvećih. vrlina zanosit: 
Kako valja ljubit otačbinu, 
Kako za nju sve muke podnosit. 
A ta djeca, naša mila nada, 
Samo jedno nama će zavidjat: 
Što smo sretni svojim okom mogli 
Tebe pratit, Tebe živa vidjat. 


Tvojim divnim i junačkim likom 
Sva je naša duša očarana, 

A u njojzi sreće nada sviće, 

Ko kad svietu sviće zora rana. 
Sviće zora skučenu Hrvatstvu, 
Gdje već tudjin satrti ga mogo: 
Samac Ti uz Eugena si stao, 
Samac Ti — a protivnika mnogo! 
Ti si stao ko spasitelj pravi, 
Zalud prezir, tamnica i zloba, 
Zalud ruglo, nehaj i progonstvo, — 


Dignuo si ploču s našeg groba! 


Suznim okom Tvoj Te narod motri, 
Suznim okom ali srcem vrućim ; 
Trgo si nas sa propasti ruba, 
Donio si život umirućim! 

Sad smo Tvoji i srcem i dušom, 
Čvrsti, stalni proti svakoj sili; 
Sad smo Tvoji, jer si i Ti za nas, 
Divni starče, naš uzoru mili! 

Pa molimo i nebo i zemlju, 

Da Te čuva još na ljeta mnoga, 
Tvoje zdravlje, najveće nam blago, 
I Tvoj život, sreću roda Tvoga! 


Sloboda br. 71, g. 1882. 


KNJIGA PRYA 


Ces gueux, pires brigands que ceux des 
vieilles races, 
Rongeant le pauvre peuple avec leurs 
dents voraces, 
Sans pitie, sans merci, 
Vils, 'ayant pas de coeur, mais ayant 
deux visages 
Disent: — Bah! le počte! I! est dans 
les nuages! — 
Soit. Le tonnerre aussi. 


Victor Hugo 


Hrvatskoj 


Che lividor, che sangue! oh qual ti veggio 
Formosissima donna! Io chiedo al cielo 
E al mondo: dite, dite ; 
Chi la ridusse a tale? E questo e peggio, 
Che di catene ha carche ambe le braccia ; 
Si che sparte le chiome e senza velo 
Sie le in terra negletta e sconsolata, 
Nascondendo la faccia 
Tra le ginocchia, e piange! | 

Y2 ( Leopardi 


\a Tebe su strgli kraljevsko odielo, 
Izranili Tvoje božanstveno tielo; 
Robinja si tužna, mučenica prava! 
Izdajom i zlobom svezali Ti ruke, 
Stvorili Te žrtvom sebičnosti puke, — 
Al Te moje srce ipak obožava: | 


Biedna si sirota, kraj obilja svoga, 
Od uresa davnih nemaš ni jednoga: 
Do li krasne zemlje, divne grudi Tvoje, 
Do li bistrih rieka, Tvojih suza sjajnih, 
Do 1 u gorah gvoždja. osvetnika tajnih, 
Oj za njimi davno gine srce moje: 


E drz 


Ah, to mene boli! Ti nemaš slobode, 
Nemaš svoje soli, ni kruha ni vode, 
A kraj svoga divnog i tolikog blaga! 
U naroda vieću Tvoj se glas ne broji, 
Al su tomu krivi tek sinovi Tvoji -— 
Ipak si mi mila, ipak si mi draga! 


Od Adrije tamo do hladna Timoka, 

Od Balkana, pa do Triglava visoka 

Svud su Tvoja djeca — i svud sreća huda! 
Tu se oni krste raznimi imeni. 

Al su za to davno sužnji zarobljeni, 

Jer razdiru sami Tvoja divna uda! 


Oh, gdje Ti je slava, kruna, mač i žezlo, 
Zar je Tvoje tielo u krvi ogrezlo, 
Da viek čamiš jadna posred robskog čama? 
Gdje su sada Tvoji nekadanji dani, 

Gdje su Krešimiri, Zrinski, Frankopani? 
Davno li ih, jao! krije grobna tama! 
Ipak hman me pute: Slaba si, malena, 
Od vlastite djece podlo ostavljena: 

Ta i ja sam vazda trpio i strado! 

Na lagodi slabić, znadem, živi radje, 

Al slobodu sticat mnogo li je sladje. 

I žrtvovat za nju svoje žiće mlado! 

Nek se diče Rusi svojom veličinom 

I Francezi umni slavnom otačbinom, 

I! Englezi marni svojiem mornarstvom ! 

Ne zavidjam njima sve vrline ote: 

Van Hrvatske za me ne ima ljepote, 

Ja se njome dičim i njenim — ,barbarstvom :“ 


Klevetnici pusti, ptice zlokobnice, 
Podlost im je duša, nepoštenje lice, 
Vriedjaju Te tako, majko moja zlata! 

A ne znadu jadni, da si tisuć ljeta 
Umjeću i znanju apoštolka sveta, — 

Al Hrvatska Ti si — sad im nepoznata ! 


Jest, Hrvatska Ti si! meni sve na svietu, 
I zanosan evo duši u polietu 

Slavim Tebe pjesmom, Tebi posvećenom: 
A jedanput valjda dočekat ću zgodu, 

Da se borit mogu za Tvoju slobodu, 

Pa da jednoč bar Te vidim osvećenom ! 


Ah, ta miruj srce, miruj dušo čista, 
Najdivnija nada ko zora se blista, 
Budućnost je naša, ma se tko protivi! 
Hrvat već i sada robske lance stresa, 
Vesela mu klika ori do nebesa: 
Hrvatska je evo spašena, da živi! ... 
Almanak Hrvatska g. 1881. 

Slobodi 


O liberta, liberta! quale regina 
dell! universo puol vantarsi d? aver 
nell' suo seguito il corteo d? eroi 


che tu possiedi in cielo. 
Garibaldi 


j) slobodo, kruno dobra svega, 

Jer gdje nisi, — ne ima ni njega! 
Moje srce, u jadu ogrezlo, 

Tebe štuje, ljubi Tvoje žezlo, 

Pod njim želi počinuti malo, 

Prije no je u grob hladni palo: 

Od Tebe me odvraćzju ljudi, 

Al Tvoj hram je u mladoj mi grudi. 


Oj slobodo, mučenička majko, 

Za Hrvate samo sladka bajko, 
Uspomeno sretnijih vremena, 

U patničkoj krvi posvećena! 
Moje mašte najmilija sanjo, 

Tebi sam se od djetinstva klanjo, 
A majčica rodila me robom, — 
Poginut ću od želje za Tobom! 

Oj slobodo, svećenice čista. 

Vječni sjaj se vrh Tvog čela blista, 
Zalud su ga potamniti htjeli, 
Izdajnici i zlotvori smjeli, 

I najmanju i najveću mrlju 
Oprala si mučeničkom krvlju, 
Skrila viencem lovorova lišća 

I postala divnija i čišća. 


Oj slobodo, Ti najveća srećo, 

Tko se ne bi Tvojih diva sjećo? 
Ti si ovom svietu darovala 
Leonidu, Grache, Hanibala, 

A Hrvatom bane od mejdana: 
Ljutovida, Zrinskog, Frankopana ; 
Strt Te mogu i na križ Te propet, 
Ali Ti ćeš uzkrsnuti opet! 


Oj slobodo, ti božice moja, 

Moja kuća bit će crkva Tvoja, 
Tvoja crkva i Tvoje svetište, 

Tu ćeš uviek naći zaklonište! 

Tu ću Tebe djeci si tumačit, 

Tu ću s Tobom tješit se i jačit, 
Tu ću Tebe branit svojskim žarom 
Revolverom i ljutim handjarom! 


mE (ohm 


Oj slobodo, apoštolko sveta, 

Gdje si od nas već toliko ljeta? 
Dodji, dodji! moj te narod žudi, 
Ti ga trgni i od sna probudi! 
Samo s Tobom on će k sreći stići, 
On će Tebi divan oltar dići 

U kućerkah i gospodskih sgradah, 
Na bojištu i na barikadah! 


Oj slobodo, najmilija nado, 

Za Tebe ću dati žiće mlado, 

Na milijun srnut bajuneta — 
Tako si mi i draga i sveta! 

Ne bojim se što će grob me skriti, 
On će Tebi spomenikom biti, 

A svom sinu zapis ću namrieti, 
Da me jednoč krvavo osveti! 


Oj slobodo, najsladja mi pjesmo, 
Kad budemo što nekada bjesmo, 
Kad ne bude silnika ni roba 
Ja ću mirno snivati sred groba; 
I sa njega ruže će procvasti, 
Nikad sa njih ne će cvieće pasti, 
No će viek se sa njih miris viti, — 
On će Tebi blagoslovom biti! 
Sloboda br. 21, g. 1888. 

Žrtvam 


Helas! ne puis-je aussi m? immoler pour mes 
freres? 
Fier et contet, Seigneur, je dirai vos louanges ; 
Car 1? ange du martyre est le plus beau des 
anges 
Qui portent les Ames au ciel! 


Es 'V. Hugo 
i jlel Vam život bio napor ljuti 
ŽA slobodu, za hrvatska prava, 
Al najljepšim viencem po sto puti 
Mučenička smrt ga ovjenčava. 
Rodna zemlja već Vas davno krije, 
Zaludu Vas smjela miso traži ; 
Genij roda gorke suze lije 
I nad Vašim grobom stražu straži. 


Pust je grob to, kano pusti kamen, 
Ali nad njim tajna iskra svieti, 
Tajna iskra sinut će u plamen 

I sve prave Hrvate zanieti . . . 
Cvieća nema, da taj grob Vam kiti, 
Al ne ćemo toga zaman žalit: 
Već će na njem rujnog cvieća biti, 
Mi ćemo ga žarkom krvlju zalit! 

Vi ste pali, junački ste pali, 

Kao negda djedovi Vam stari, 
Jerbo niste podnositi znali, 

Da Vas gaze — —i— — 0 
Al zahvalnost je li bar kolika? 
Ah, pretežke s nje me tuge more: 
Vam na grobu nema spomenika, 
Hrvat seljak nad njim plugom ore! 


Ali nad njim tajni vjetrić kruži 

I Hrvatskom čudne glase vije: 

— Krv nevina jošter k nebu tuži, 
Jošter ona osvećena nije! — 

Šuti, vjetre! mi smo na životu, 
Makar kako žalostnom i nujnom, 

I mi ćemo oprat tu sramotu, 
Oprati ju našom krvlju rujnom. 


Crni petak nije već daleko, 
Crni petak izdajničkom rodu, 
Pa će ljuto, ljuto stradat neko, 
Kad Hrvati potraže slobodu. 
Oj slobodu! za koju ste i Vi 
Poginuli u najljepšem cvietu ; 
Oj slobodu! za koju ste živi 
Žrtvovali svu sreću na svietu! 

Kad Hrvatska zasine slobodom 

Dignut će Vam tek spomenik dični, 
I mi ćemo Vašim smrtnim godom 
Zaklinjat se: bit Vam vazda slični! 
A do tada, nek ko zviezda mila 

Vaša spomen našim nebom blista, 
Nju ne može bar nijedna sila 

Iztrgnut nam, a iz srca čista! . . . 

Almanak Hrvatska g. 1881. 

IV 
Narodu 


De tous les peuples on prepare 
Le convoi — 
Lazare! Lazare! Lazare! 
Leve toi! 
2 ; V. Hugo 
»hYa odru vidim jadan već i Tebe, 
Pod silu su na njega Te polegli, 
Voštanice su oko njeg užegli, 
A _Ti još živ, al ne znaš već za sebe! 
Oh, gdje je druga Tvojih boljih dana, 
Sloboda sladka, zaručnica Tvoja, 
Junakinja sred mira i sred boja — 
Odavno već je mrtva, pokopana! 


Pa zar i Ti već poginuti kaniš, 

A s težke boli, stid me je izreći: 

S kukavštine zar kaniš u grob ]eći, 
Ni od nje zar se ne znaš već da braniš? 
Sotonski smieh zar ne čuju ti uši ' 

I poruge i doskočice smjele? 

Da, uprav tako vrazi se vesele 
Kukavno paloj, izgubljenoj duši! 

A gle, i Ti bi mogo živit istom, 

Da samo malo za njeg imaš sluha, 
Da samo malo imaš krepka duha, 

I Ti bi svojim mogo biti Hristom! 

I što je Tebi tudja strla zloba 
Slobodu Tvoiu, a već ljeta mnogo, 
Ko Isus Lazara, i Ti bi mogo 
Junačkom voljom dignut ju iz groba! 


Oh, ustaj rode! Ta još mrtav nisi, 
Zar okova Te još ne dira jeka? 
Zahrdjala Te eno sablja čeka, 
Odavno ona već bez posla visi! 
Oh, ustaj rode! ustaj s toga odra, 
Još stari ponos poginuo nije, 

Još duh otaca nad Tobom se vije. 
I zastava crvena, biela, modra! 


Oh, ustaj rode! Eno krasno polje, 
Na njemu trava tako se zeleni ; 

Al da se jednoč krvlju zarumeni, 
Zar ne bi bilo divnije i bolje? 

Il zar se bojiš, zar bi bilo škoda, - 
Da poginemo, toli jadno roblje? 
Nad tim bi poljem dignulo se groblje, : 
Al na tom groblju nikla bi sloboda! 


U ako sviest već nemaš više bodru, 

I ako baš uz najbolju si volju, 

Ne možeš više k tomu krenut polju, 
Već izdišeš na žalostnom si odru: 
Posegni bar u težkom jadu svome 

Za voštanicom zadnjom si žestinom, 
Upali kuću, Tvoja je starinom, 

Upali kuću, pa izgori s njome! 

Sloboda br. 23, g. 1888. 

Mom uzoru 


Grande comme le monde! 


GR) V. Hugo 
Q, da mogu najdivnije glase 
| Složit divnog sbora hrvatskoga, 
Da zanosan piev mi razglasa se 
Diljem cielog svieta širokoga: 
Jošte, starče, vriedan bio ne bi, 
Zapjevati — a u slavu Tebi! 


Jer da su mi slabe rieči ove 
Jače još od silenoga groma, 
Sladje još od harfe Davidove, 
Proslavio ne bih Te siroma 
Onom slavom, što ide jedina 
Najvećega hrvatskoga sina. 

Robstva noć bje spustila se na nas 
Mučeći nas poput težke more, 
Težko robstvo tišti nas i danas, 
Težke rane na srcu nam gore; 
Očaj svuda — al da ne bje Tebe, 
Ne bi jadni ni znali za sebe! 


Poviest su nam zaniekati htjeli, 
Brisat s svieta naše ime slavno, 
Pa bi bili zlotvori nam smjeli 
U svom biesu uspjeli odavno, 
Da Ti nisi roda tužni jao 
Dobro čuo i branit ga stao. 


Život ciel si žrtvovao rodu, 
Učeć cienit sveta prava svoja, 
Učeć žalit propalu slobodu, 

Al ne za nju napora i boja; 
A Hrvatska sirota je mati, 
Nema čime da Ti ljubav vrati. 


Ni ne pitaš! najljepša Ti plaća 
Divna. četa zanosnih Hrvata, 

Što se samo pod Tvoj barjak svraća, 
Za Te će i na paklenska vrata: 
Kamo 1 da ju pustom vikom splaše 
Kukavice — izdajice naše! 


Kazo si nam pravu otačbinu, 

Što ju sada prekrila žaloba, 
Odkrio nam staru veličinu, 
Uzkrisio Hrvatsku iz groba, 
Razplamtio želju: starih dana, 
Divnu želju Zrinskih, Frankopana. 


Na Tvoj pojav drhću već tirani, 
Rieč im Tvoja ljuća ljutog mača, 
.Davno su im odbrojeni dani, 
U svom vrtu ne trebamo drača ; 
Kroza Te smo tek podpuni ljudi, 
Čelik srce -— čeličnije grudi. 


Nek slobodno u gvoždje nas metnu, 
Pa i život nek nam pusti skrate, 
Ne bi I vidli otačbinu sretnu 
Rado ćemo.i ginut uza Te: 

Jer što ne bi žrtvovao iko, 

Gdje si Ti već žrtvovo toliko! 


Za Tvoj život tisuću života 

Po hrvatskoj divnoj zemlji žive, 
Želeći uz stotinu milota 

Sačuvat Te, a od sreće krive, 
Moleć, da Ti bude vidjet dano 
Svoje djelo — slavom ovjenčano! 


= 90. == 


Vidjet sretnom liepu Hrvatsku si, 
Oproštenu od tudjinskih hira, 

Ne bi I svjetli mučenički dusi 
Jednoč našli pokoja i mira: 

Ne bi I i njim sjala vječna slava, 
Gdje god Hrvat Tebe obožava! 


Hrvatska, ne tuguj! jerbo mati, 
Što je takvog porodila sina, 

Nije samo da u robstvu pati, 

No da sine s njegovih vrlina! 
Hrvatska, ne tuguj! man' se toga, 
Dok god imaš Starčevića svoga! 


Almanak Hrvatska g. 1881. 


VI 


Dulce et decorum est pro patria mori. 
Horac 





iži se iz sna, junački rode, 
> Diži se iz sna, dok je na dobi! 
Evo ti zore, evo slobode, 
Evo ti opet sretnije kobi! . 

Bilo je dosta 

Nasilja prosta, 
Kim su Te u grob stratiti htjeli 
Zlotvori Tvoji, zloguki ptići; 
Al Tvoji sinci, sokoli smjeli, 
Opet će Tebe na noge dići! 


Bilo je vrieme, nigda ne došlo, 
Sdvajali kad smo već o životu, 
Kad je Hrvatstvo bilo već pošlo, 
Da se u crnu baci sramotu ; 

| Kad su za cielo 

Smrtno opielo 

Čekali vrazi hrvatske majke, 
Čekali njeni izrodi kleti! 
Kad su već poput židovske hajke 
Na križ nam htjeli narod razpeti. 

Ali taj narod, mučenik živi, 
Ne će smalaksat, ne će umrieti'! 
Već su umukli proroci krivi, 
Koji mu ono ht'jahu donieti 
Danajske dare, 
Obmame stare, 
Kojim' su negda djedove naše 
S pravoga puta makli i smeli, 
Sad se i sami, kukavci, plaše: 
Kud su nas, evo, kuda doveli?! 


Nas su doveli do liepoga cilja, 
Kog smo se sama mogli dožudit, 
Da će i cviećem hrvatskog smilja 
Naša se krvca divno zarudit! 
Dunut će bura, 
Jeknut će hura! 
Hura i napred! hrabro i smjelo! 
Gle kako divno sablja se svieti, 
Gle kako pjeva zrnje nam vrelo: 
Sladko je sladko za dom umrieti! 


Sloboda br. 28, g. 1883. 

VII 


Zrinski-Frankopanka 


Vivite felices aeterna laude sepulti, 
Quorum animas coelum, corpora terra tenet. 


U smrt P. Zrinskoga i F. K. Franko: 
pana, od nepoznata pjesnika XVII. vieka. 


ojmo pjesmu, mili druzi, 
Pjesma nam je srca jek, 

U veselju i u tuzi 

Mila kano mača zvek! 
Često ga je Hrvat trgo, 

A tudjincu tek na spas: 
Ali. on nas u zlo vrgo, 

Za uzdarje — prezrev nas! 


Gdje slobode sad su dani, 
Što ih Hrvat cienit zna? 
Gdje li Zrinski Frankopani, 
Gdje su ona lava dva? 

O tko svoju zemlju ljubi 

I tko ne će biti rob, 
Tomu krvnik glavu rubi, 
Taj u hladan pada grob! 

Ali takvi dični muži 

Živu dok i narod sav ; 

On za njimi vazda tuži, 

Ko na grobu miran lav! 
Slabić tekar suze lije, 

Muža resi uzdah tih: 

Rod im pjesmom spomen vije 
I veliča pjesmom njih. 


Pojmo slavu mučenika, 
Što se nisu dali trt, 

Već su rado spram silnika 
I u samu pošli smrt! 

O tko svoju zemlju ljubi 
I tko ne će biti rob, 
Tomu krvnik glavu rubi, 
Taj u hladan pada grob! 


Almanak Hrvatska g. 1881. 


= sb 


VIII 


Na razkršću 


L' homme est nć libre, et partout il est 


GV dans les fers. Rousseau 
) Ni 
(s vud mrka noć ... A pust se vihor goni, 


Ko svietom podla izdajnička duša; 
U biedi plaču ljudstva milijoni, 
Ko rob, kad zalud lance skršit kuša. 


Ne znadem sam: ni odkuda ni kako 
I ja se nadjoh u toj strašnoj buri; 
Oćutih samo, da sam gorko plako, 
Ko griešnik smrtnoj kad se bliži uri. 


A1 dobro znadem, prasak granja da je, 


Što zagrljaj ga vjetra s zemljom sljubi, 


Zaglušio i plač i moje težke vaje, 
Ko kad se svjetlo pred mračnjačtvom gubi. 


Ne marim znat, koliko bjaše doba, 

Da takva noć me umrtvila gluha ; 

Ko mrtvac bijah posred hladna groba, 
Bez srca, čuvstva, sviesti, i bez duha. 


1 
| 

Tad ko da začuh zujnut rajske žice 
Daleko negdje s neba odozgora, . 

I vidjeh oči, stas i divno lice: 

Oh takav samo andjel biti mora! 


Oćutih življe gdje mi srce tuče 

I duša jačim gdje odiše dahom, 

Al on me samo okom zovnu muče, 
A ja u pako zanj bi srno mahom. 


Na iztok rukom kazao je bielom, 
Ustopce ja ga svojim pratih okom ; 
A1 mrak bijaše još na svietu cielom, 
Tek jedna zviezda nebu na visokom. 


Za njome poče miso mi da bludi, 
Gdje ona jače bliednuti je stala, 

I vidjeh nebo, gdje se zorom rudi, 
Ko svilen sag, po kom je krvca pala. 


Daleko spetih gdje se gora diže, 

Ko čista sviest nad puste zemske jade, 
A kad se k njojzi prikučismo bliže, 
Prosborio mi andjel: Biraj sade! 


To moje srce strah obuze ljuti, 

A suzami se napuniše zjene ; 

Baš ovdje kobni križali se puti, | 

A na njih spazih, spazih —- do dvie žene! 


Oh prva nije, nije liepa bila, 
Tiranski izraz nisam ljubit smogo! 
Ni baršun, zlato, skrlet, niti svila, — 
Sav sjaj joj toga nije sakrit mogo. 


A druga bila divna ko Madona, 

Što ikad mogla zamislit ju miso, 

I mahom njojzi bje mi duša sklona, 
I punim dahom tek sam za nju diso! 


Na grudih prve orla spazih ljuta, 

Sa dvije glave, kano kakvu neman, 

A odora joj crna, lica žuta, — 

Pa ljubit nju?! U pako pre sam spreman! 


A druga bila tako boli puna, 

Da FI vidje tko nevinost već gdje strada? 
Na zemlji bje joj plašt i zlatna kruna, 

I kraljsko žezlo, kiem sloboda vlada! 


— Da znadeš, mladče, u mojoj si vlasti, 
Ne luduj s tog ko usijana glava, 
Pak evo novca, evo službe, časti, 
I sretan život, da je razkoš prava. 


Al ja joj grmnuh: Mani, zmijo ljuta, 
Da mogu, golom satro bih te rukom! 
Pa čekala me sudba kako kruta, 
Oduševljenim snašo bih ju mukom! 


A kada druga sladko sborit zače, 

O takvim glasom samo nebo sbori! 
I kada vidjeh, gdje mi gorko plače, 
Na moje srce ciel se pako sori! 


— O sinko moj, po pravu i po krvi, 
Da I vidiš me strvenu. tuga punu? 
Ne trpi tog, već dušmane mi smrvi, 
I digni plašt mi, žezlo, zlatnu krunu! 


Pa budi junak, vazda smjel i bodar, 
Hrvatu ko što doliči se divu! 

I digni stieg taj crven, biel i modar, 
Nek znade sviet, da još Hrvati živu! 


Ni pusta slovca s prva joj ne rekoh 
Na rieči srcu tako težke, ljute; 
Oduševljen na zemljicu poklekoh, 
Ljubeći majci koljena i skute. 


A tada kliknuh: Sladka majko moja, 
Na svjetu tom sve drago mi i milo! 
Odavna već me boli tuga tvoja, 
Odavna srce za nju jače bilo! 


Al ja se kunem vjerom čvršćom neba, 
Poživit, pasti za svoj rod Hrvata! 
Slobodu steć mu, što ju davno treba, 
Ko raj si što ju ljubi i svojata! 


Tad htjedoh dić joj plašt, uz vrele suze, 
Al mačem prva to mi branit htjela; 

A na to andjel za ruku me uze, 

I odosmo, ko miso brza, smjela. 


U sjajne dvore andjel me uvede, 
Visoko negdje do nebeskog svoda ; 
Junaci tu se do junaka rede, 

Na priestolju tu stoluje Sloboda. 


Tu vidjeh starca, snieg mu kosom pao, 
On jedin našoj smilovo se biedi! 

I s dušom sam i desnicu mu dao: 

Još slaba je, al ipak nešto vriedi! 


I opet andjel za ruku me uze 

I povede pred božicu Slobodu: 

— Zakuni se utrieti roblju suze, 
Dopriniet sve na oltar svome rodu! 


— O kunem se nebesi, samim sobom, 
I porodom i ljutom smrću priekom! 
O kunem se djedova svetim grobom, 
Domovinom i majčinim si mliekom! 


O kunem se progonstva punom mjerom, 
Što moj ih narod podnaša još dosti! 

O kunem se! i prevrnem li vjerom, 

U grobu još prevrnite mi kosti! 

Tad andjel uze javor-gusle strojne 

I zelen vienac lovorova lista: 

— Daj pjevaj rodu pjesme milokrojne 
Iz pune duše i iz srca čista! 


I uzeh gusle, andjela promotrih, 

U oku suza zasjala mi blaga: 
Presenećen ja istom sada smotrih, 

Taj andjel, to je — moja mrtva draga! 


— Ti nč plači! ne tuži sudbu moju! 
Božanskim glasom sborila je meni, 
No sad bez mene cielu ljubav svoju 
Posveti za svoj narod zarobljeni! 


I što god za me ti bi dobra smago, 
Života svoga miloj drugi svojoj, 
Moj druže, sve to, milo ti i drago, 
Prikaži sada otačbini tvojoj! — 


I u tren nesta andjela i dvora, 

Ko čarnog sanka, a iz bistre sviesti; 
Sa iztoka već javljala se zora, 

A ja na orla podigo sam piesti. 


I zapjevao pjesmu jaču groma, 
Da svud ju čuju srodna srca bratska, 
Da širom milog odjekne mi doma: 
U boj, Hrvati! Živila Hrvatska! 
Sloboda br. 32, g. 1883. 


ITX 


Tvrda vjera 


Ognuno vede quel che tu pari, pochi 
sentono quel che tu sei. 
Machiavelli 


ma 1 išta ljepšeg od slobode, 

Od djevojke, kad ju na pir vode, 

Ima 1 išta sretnijeg od braka, 

Kad se snadju do dva srca pojednaka? 


Ima 1 išta sladjeg od cjelova, 

Tih najsladjih ljubavnih darova, 

Ima I išta boljeg od drugara, 

Kad ti težka tuga biedno srce shara? 


Meni će, kad na muke me metnu, 

Tvrda vjera blažit dušu sjetnu: 

Žrtvovah se rodu mile volje, — 

Kud ćes ljepše. sladje, sretnije i bolje?! 
Almanak Hrvatska g. 1881. 

X 
Tajna miso 


Pardonner ce? est divin, se 
venger c'est humain. 


id nemojte imena mu sveta 


Niti tihim daškom spominjati, 
O nemojte, da mu zloba kleta 
Čisti spomen svojim jalom blati! 


BMlontaigmne 


Sve je pusto vrh njegova groba, 
Pusto kano u samrtnoj tami; 

Tužno kano i to tužno doba, 

Gdje vam narod još u robstvu čami! 


Smaknuli ga, — pa još podlo toli, 
O ta tuga sve me mori jače! 

Al vi suzom ne blažte si boli, 
Jerbo junak samo krvlju plače, 


Neka za to bude rosa sjajna 
Mjesto suza njemu na grob sveti, 
A tek spomen — naša miso tajna: 
Da je hrdja — tko se ne osveti! 


Almanak Hrvatska 8. 1881. 

XI 
Možda 


Tu fais 1" homme, 6 Douleur! 
ovi 1! homme, tout entier. 
Lamartine 


A, ne plači, dievo, golubice biela, 

Ta ja žarko ljubim i milujem tebe! 

Ali za slobodom gine duša ciela, 

Za nju moram mladjan žrtvovati sebe. 


Jer dok zemlja ima osvetna ociela, 

Dok s slobodna neba žarko sunce svieti, 
Dok slobodom narav odiše mi ciela, 

Ja ću za slobodu živit i umrieti. 


O ja znadem dobro: progonit će mene, 
Jer su krvni samo do slobode puti, 

I umjesto ruku obljubljene žene 

Grlit će me lanci i okovi ljuti! 


I umjesto sladka poljubca ti blaga, 
Za koji bih rado dao žiće cielo: 
Poljubit će možda, Hrvatice draga, 
Ubojito zrno moje čelo bielo! 
Hrvatska Vila I. tečaj, svezak III. 


U 
ole 

XI 


J avor-gusle 


Ach kto dusze mogt ochronić, 
Pojdž do mnie, siadziem na grobie naroda, 
Bedziemy dumać, spiewać i lzy ronić. 


Mickiewies 
ad mi nekoč rod srto u boje, 


Za slobodu krvcu da prolieva, 
Duh Hrvatstva uzo b' gusle svoje, 
Da mu pjesmu o njojzi pripieva. 


A sad mirno javor-gusle stoje 

I tek tužan s njih se jek razlieva, 
Kad u robstvu divno srce koje 
Pukne s tuge i pretežka gnjeva. 


Almanak Hrvatska g. 1881. 


— 4 — 





XII 


Iza smrti 


Inter spem curamque, timores inter et iras 


E Omnem crede diem tibi diluxisse supremum. 
K Horatius 


ad me pusta samrt smota 
Ne zovite popa k meni. 
Jer ne bjesmo za života 
Nikad druzi obljubljeni: 
On je kleo sve za cielo, 
Za što ja bih u boj srno; 
I što meni bilo bielo, 

To je njemu bilo crno 


Nit ne zovte tužnih baka, 
Ni njih nisam ljubit znao, 
Da me plaču siromaka, 
Što sam eto u grob pao! 
Ja proživjeh sreće dosti, 
Al i mnogi danak tužni, 
Sad duh ide vječitosti, 

"A tielo smo zemlji dužni. 


Sd 
ha 

Već pozovte sve drugare, 
Prijatelje žića mlada. 

Koji za me štogod mare 

Još i posred grobnog hlada; 
Namaknite vina rujna, 

Ne bi 1 strli svu žalobu, 
Jer ne želim srca nujna 
Nikom za me — ni u grobu. 


Pa nek pjesmu zapjevaju, 
Al hrvatskog pravog kova. 
O krvavom zagrljaju, 

O poletu sokolova! — 
Neka kliknu: bura tu je 
Jedan listak nam odniela, 
Al će za njim sred oluje 
Vazda ostat gora ciela! 


I kad zveknu pune čaše. 
Kano složne sablje bratske, 
A u zdravlje majke naše, 
Divne majke te Hrvatske: 
I moj duh će u toj jeki 
Kao tajan uzklik bludit, 
Pa ih drugoj putit zveki, 
Na osvetan boj ih budit! 

Da ne traju zalud dane. 

No da oštre mače ljute, 

Pa da srnu na tirane, 
Podrežu im malo skute! 

Tad će i moj krst na grobu 
Sam se oštrim mačem stvorit, 
Hrvatskom se nudit robu, 
Kad ne mogu sam se borit! 


Almanak Hrvatska g. 1881. 


“d 


XIV 


Pred izbore 


Narod, ako hoće biti sretan i bogat, 
mora biti slobodan. 

Sloboda se stiče samo požrtvovanjem i 
velikom uztrajnom borbom duše i tiela. 

Pri tome moramo vazda svoje osobne 
Probitke podrediti onim ciele domovine, 
moramo čast i pravo zemlje braniti odu- 
ševljenije, nego li svoje vlastito. 


Fran Folnegović 


azmahala se borba za slobodu, 
I svjestni muži, sokolovi tvoji, 
Na branik stali hrvatskomu rodu, 
A uz njih genij bolje sreće stoji ; 
I prenuo se narod, patnik živi, 
U kut se stisli proroci mu krivi. 


Visoko barjak hrvatski se vije, 

A pod njim sve, što još je uma zdrava, 
U robstva tami on ko alem sije, 

A digla ga je samo stranka prava ; 

O ne će zloba, izdaja ga strti, 

On vodi nas: k slobodi ili k smrti! 


I u smrt samu sinovi će Tvoji 

Za Tvoju čast i Tvoja prava sveta! 
Ni pakla pravi Hrvat se ne boji, 
Pa njega zar da plaši družba kleta, 
Što prodala bi, a za par cekina, 

Na samom krstu Hrista, božjeg sina! 


O dole s njimi, s izdajnici timi, 

Što dušu daju, a za zdjelu leće! 

U savezu sa drugovi si zlimi 

Ni majku si poštedit oni ne će! 

Jer novac Bog 'im, hrdja liepa mati, 
Pa rad njih zar da biedan narod pati?! 


Zar nisu dost' ga izranili kleti, 
Salomili mu ćut i volju čvrstu; 
Izmorili ga jadna, Bože sveti, 
Ko nekoč Jude Isusa na krstu! 
Pa jošte živu, još se kočit smiju, 
Hrvati trpe, Hrvati suze liju! 


O budte ljudi, junački Hrvati, 

Pa ustanite listom poput lava! 
Slobodi vi ste već pred samim vrati, 
Do nje vas vodi samo stranka prava: 
Pod njezin barjak i u njeno krilo, 

Pa bit će opet, što je nekoč bilo! 


Uzkrisit ćemo kraljevinu staru, 
Sloboda opet sinut će nam zlata ; 
Iz našeg doma prokletu barbaru 
I izdajicam kazat ćemo vrata! 

U gorkoj tugi, očajnoj žalosti, 
Zadrhtati će izdajničke kosti! 


Ne poslušaš li, rode, jao tebi, 

U robstvu ti ćeš jošte dugo stradat! 
Al znaj, da svatko gleda sreću sebi, 
Po sijanju i žetvi se je nadat! 

Ti nisi zadnji medju svimi puci, 
Al budi janje — izjest će te vuci! 


Sloboda br. 25, g. 1883. 


XV 
Za rod i slobodu 


Oh misero 

Che non puš dir morendo: 

Alma terra natia, 

La vita che mi desti ecco di rendo! 


Leopardi 
rvatice mlada, 


Ti rumena ružo! 
Ti ne lomi ruku, 
Ti ne tuži tako! 


Nadošla je jesen, 
Odprhnuo slavulj, 
A tvoj dragi davno 
Pošo u boj ljuti. 


Ali ti se ne boj, 

Da će past u boju, 
Gdje ga tako divna 
Tvoja ljubav štiti! 


Ti mu ne bi mogla, 
Stavit krst nad grobom, 
A još manje, dušo, 
Okitit ga cviećem! 


Nit bi mogla k njemu 
« Privest draga sina, 

Da bar zna gdje otac 
Vječni san počiva. 


Al ako i padne, 

Ti se tješi time, 
Da je rado umro 
Za rod i slobodu! 


Pa sumračjem tihim 
Šalji uzdah blagi, 
Ko ljubavni pozdrav 
Do njegova groba! 


O na tom će grobu 
Lovor slave cvasti, 
Pa nek njemu onda 
Šaptne tiho — tiho: 


Ti lovore viti, 

Spusti svoje žilje 
U taj grobak hladan, 
U srce junaku. 


Pa mu tiho reci: 
Pozdravlja te draga, 
I sin će joj ginut 
Za rod i slobodu! 
Almanak Hrvatska g. 1881. 

XVI 


O sveta 


Tko se ne osveti, 


taj se ne posveti. 
R. na tvojoj snivam grudi, 


Al me nešto iz sna budi: 
Čuj, to trublja glasno zove 
U boj naše sokolove! 


Hrvatice, čedo bajno, 
Oružje mi daj der sjajno, 
Pušku malu i mač ljuti — 
Idem za dom poginuti! 


Težak nas je udes stigo, 
Težko mi je robstva igo: 
Pa nek sad nas sablja vodi 
Ili k smrti — il k slobodi! 


A ti, raju moj mileni, 

Samo cjelov daj još meni! 
Da me štiti, dušo moja, 

Kad sred ljutog budem boja. 

. Padnem li u boju tamo, 
To me nemoj žalit samo, 
Čudesna je sudba bojna, — 
Nego uzmi drugog vojna! 


Pa kad opet rat uzplamii, 
. Zadnju molbu mi zapamti: 
Nek se i on u boj krene, 

Da osveti ljuto mene! 


Vienac g. 1882, br. 8. 

XVII 


Il slobodu ili smrt 


Non in spiritu vita est, sed ea nulla 
est omnino servienti. Cicero 


staj, robe! strgni lance, 
Il će tebe robstvo strt! 
Mačem pitaj neprestance 
Il slobodu ili smrt! 


Hrvaćanski ustaj sine, 
Budućnosti zove kob! 
Za slobodu otačbine 
Ma u hladan pao grob! 


Gledj', Bugaru sa Balkana 
Davno sinu zora već! 

Al u krvi okupana, — 
Njom slobodu i ti 'š steć! 


Ustaj, uštaj prot silnikom 

Za slobodu roda svog! 

Ter svim svojim izdajnikom 
Krvlju steri smrtni log! | 


NE 52- MA, 
Ne prieti ti u svom biesu 
Azijatski više jed: 
Davno čalme padale su, 
Na kalpacih sad .je red! 


Ustaj, ustaj, mučeniče, 
Ne daj mi se više trt! 
Duh otaca glasno kliče: 
I slobodu ili smrt! 

XVIU 


Za ustanka 


Une nation en revolution est comme 
1 airain qui bout et se regenčre dans le 


creuset. Donio 


ovčenom se magle viju, 
Moja braća krvcu liju, 

Sve na smrtnu meću srećku, 
A ja kukam u zapećku! 
Kano baka kukam samo, 
Ta preslicu dajte amo, 

I kudilje i vretence, — 

Il bebicu za djetence! 


Ide četa gorskim hladom, 

Al ko da se krade kradom, 
Nit se miče kamen pusti, 
Niti riečcu tko izusti; — — 
U to negdje zad kamena 
Jekne puška nevidjena, 

Jek se ori, dim se vije, 
Mrtav vodj' se k zemlji svije. 


dika 

Udri! klikne sto junaka, 
Prasak grmne iz pušaka ; 
Prasak grmne i zašuti, 
Zrakom sieva handjar ljuti. 
Jauk jekne, krvca sane, 


K zemlji vrag za vragom pane; 


Zemlja ječi, drhću gore, 


Gdje se takvi đivi bore. 


A ja bolan kukam evo, 

I od stida rad bih pjevo! 
Gdje mi braća život gube, 
Hrdje driemlju i dangube! 
Ah vi divi starog doba, 
Da je ustat Vam iz groba, 
Vrnuli bi gnjevna lica 

Od unuka — kukavica! 

AIX 


Samokresu 


Vivere est militare. 


Seneca 
o mlad junak u svom resu 
Činiš mi se, samokresu ! 
Ko mlad junak vrele krvi, — 
Na kog smjeri — tog i smrvi! 


Ali sad još sni tvoj plamen, 
Ti si mrtav kano kamen! 

Ko i rod mi pun očaja, 

Što u težkom robstvu sdvaja ! 


Miruj, doć će doba bolja, 
Bit će sječe i pokolja! 

A ja nisam robske krvi, — 
Svuda ćemo biti prvi! 


Iz tebe će do šest puta 

Grmnut tada samrt ljuta, 
I sa tvojih smrtnih rana 
Popadat će šest dušmana! 

Šest zlotvora momu rodu, 

Što mu gaze čast, slobodu! 
Tek ne kreni onda vjerom, — 
Odmjeri im pravom mjerom! 


Dame 
moža 
(odi 


BAI A kad padnu, klete hulje, 
Z Ne marim te nosit dulje: 
a Samokresu ponositi, 
Ja ću rado — sedmi biti! 

u 7, 


XX 
Moje želje 


La liberte, et encore la libert&, je le 
dis et je le redis sans cesse. 
Pelletan 


a ne želim pusta blaga, 
Nit se k slavi želim popet, 
Tek Hrvatska da mi draga 
Slobodu si steče opet! 


Da si sama sreću kuje 

I u miru i u boju, — 

I nebogar sretnikuje, 

Kad sam redi kuću svoju! 


Samo klete izdajice 

Poriču to rodu mome, 
Držeći ga hotomice 

Oh! u robstvu tudjinskome! 


A divna je medj' narodi 
Moja majka, milja puna, 
Pa da tudjin njoj gospodi, 
Da ju tudja tišti kruna?! 

Ja ne želim nikog kleti, 
Nit mi srce žedja krvi, 
Tek da Hrvat tog se sjeti, 
Pa i kosti da im smrvi! 


Da se trgne već iza sna, 
Pak zavitla mač krvavi ; 
Da Sloboda, dieva krasna, 
Grob il lovor mu pripravi! 


Prisegnimo rodu svomu 
Vazda radit k otoj svrsi, 
Brani 1 tiran, kliknimo mu: 
Strieljaj samo, evo prsi! | 


Neka nas i premoć smrvi, 
Sve u korist milog roda! 
Ko i drugim će iz krvi 
I Hrvatom nić sloboda! 


Ja ne želim samu sebi 

Lošu sreću, biedu koju, 

Al ću vesel, — gdje i ne bi? 
Za Hrvatsku mrieti svoju! 


Pak će doći milo doba 
Starog sjaja, veličine, 
Uzkrsnut će iz svog groba, 
Moć hrvatske kraljevine. 


I Hrvat će sretan biti, 
Ko što junak biti mora ; 
Naš će stieg se vijoriti 
Posred mora, povrh gora. 


Moje srce raj si gata, 

Kano dievče prije pira: 
Doć će doba i Hrvata, 
Bit će opet Krešimira! 


Sloboda g. 1880. 


XXI 
oko 


Hrvatici 


Souffrir est la premičre chose qu' il doit 
apprendre, et celle qu! il aura le plus 


q grand besoin de savoir. Rousseau 
| 


ja ljubim, Hrvatice, 
Moj uzoru bajni! 

Crno oko, bielo lice, 
Vrat ko mramor sjajni. 


Ali muža ne zasliepe 
Samo vanjski čari; 

Za svojstva ti duše liepe 
Srce više mari. 


Gledj', u kipa bez života 
Grudi su ledene, 

Al i pusta ta ljepota 
Zaniet znade mene. 


Al gdje srce živo, smjelo, 
Kaže oko crno, 

I slobodu vedro čelo, — 
Možda bih posrno! 

Ja bih simbol načela si 
Gledo u tom trenu, 

Pa bih možda, takva da si, 
Uzo te za ženu. 


Ali ti bi, čedo milo, 
Klela otu zgodu ; 

Il bi sa mnom lako bilo 
Trpit za slobodu? 


I kada bi robski ljudi 
Okovali mene, 

Bi P i na to tvoje grudi 
Znale ostat zdene? 


Ii kad bi me za slobodu 
Bojna strla strava, 

Bi ! mi bila u čast rodu 
Hrvatica prava? 


Bi 1' s ponosom sina mila 
Mom privela humu? 

Bi P otčeva smrt mu bila 
Na srcu i umu? 


Bi 1 odgojit znala njega, 
Ma uz težke jade, 
Da me jednoč prije svega 
Bar osvetit znade? 

Bi 1 mu rekla, da se na me 
Sjeti krvnim mačem, 
Il bi tekar žalila me 
Kukanjem i plačem? 


Ako s' takva Hrvatica, 


Pak plakala ne bi, 


a bih život vedra lica 
Zrtvovao tebi! 


Zvlezda g. 1881, br. 3. 

XXII 


Savjet 


Quand on sent vraiment que le coeur 
parle, le notre s' ouvre pour recevoir ses 
epanchements. Poušsekt 


Yoslušaj dievo, uzoru mili, 
Nešto ti kanim od srca reć! 
Iskreno čuvstvo tomu me sili, 


Davno u duši krijem ga već. 


Ti si ljepotom premila Vesna, 
Kuda god staneš pronikne cviet! 
Vidiš a ljubav, kćerka nebesna, 
Ona tek. drži sioni sviet. 


Povjeruj meni, doći će “hora, 

I ti ćeš ćutit plamen joj žar; 
Duša se s dušom sljubiti mora, 
Krasnu tad dušu biraj si bar! 


Momak će doći, krotko te snubit, 
Premilu drugu srdašcu svom! 
Al ti ga nemoj prije obljubit, 
Ne ljubi IF žarko hrvatski dom. 


Nije li divan, sama prosudi, 
Pa je u robstvu nesretan tol! 
S tuge će srce puć ti u grudi, 
Suzica s oka kanuti dol! 


Da li ćeš s dragim plakat i sdvajat, 
Provodeć tako život si vas? 

Milu si djecu robljem odgajat, 

Da ti prokunu poroda čas? 


Narava tebi obilnim' čari 
Dade nad mužem veliku vlast, > 
Za to ga vazda putiti mari 
Hrabro da brani roda si čast! 


Ne bude 1' on ti slobodan, sretan, 
Zaludu žarke ljubavi moć; > 
Život i tebi turoban, sjetan, - 

Na tomu svietu jadno će proć. 


S toga ti smjelo vojnu prosbori, 
Bojni kad jekne Hrvatskom ziv: 
— Veselo podji, hrabro se bori, 
Pobiedjen doma nejdi mi živ! 


Hrvatska Vila I. tečaj, svezak VII. 

XXIII 


Živa lutka 


Que j' aime les gens qui disent ce 
qu'ils pensent. Voliaire 


Ja te ljubim, moja dievo, 
"Sve me nešto srce nutka, 
Ali razbor hladan pita: 
Da ti nisi — živa lutka? 


Da ti nisi ko tolike 

Jadne kćerke moga roda, 
Koje no se malqQ brinu 
Što je robstvo, što sloboda. 


Da ti nisi samo za me 
Hrvatica toli žarka, 

A drugčije, ko tolike, 

Samo žarka — pomodarka? 


Da te nije samo briga 

Kako ćeš se ljepše nosit, 
Dok tvoj narod ljuto strada, 
Dok tvoj narod mora prosit ! 

Da ti nije glavna miso 
Razsudjivat svoje druge, 

Dok tvoj narod ne zna što će, 
Ne zna što će s težke tuge! 


Da se ne znaš nasladjivat 
Nego plesom i bon-toni, 
Dok od glada, ljuta glada, 
Skapavaju milijoni! 


Da u tebe želje nema 
No u slasti živit dugo, 
Da je samo lik ti krasan, 
Ništa drugo, ništa drugo! 


Da ti nisi na čistacu 

S tvojim zvanjem, sama sobom! 
A ja, vojnik za slobodu, 

Reci sama: što bi s tobom? 


I onako rob sam jadan, 
Dosta mi je udes zao, 

A da život s tvojim svežem, 
Istom bih se okovao! 


Jer kad bi me za slobodu 
Bojna truba u boj zvala, 
Ti bi mene svojim plačem, 
Svojom djecom zadržala! 





nE. me 


A ja možda još bih klono 
Rad dječice i ženice, 

Pa bi liep mi spomen osto, 
Divan spomen — kukavice! 


Za to ne ću srce slušat, 
Što me mlado ljubit nutka, 
Jer se razbor jako boji, 
Da ti nisi — živa lutka! 


Hrvatska Vila I. tečaj, svezak IX. 


PP. 


Ne! 


E 
Mi. bože, da čudna li jada, 
aK 

XXIV 


Orao i sokolovi 


Graeca fides — nulla fides. 


Virgiltus 


"Što ga sinoć ja vidjeh u sanku! 


Vidjeh kano kroz daleku maglu, 
Ili kano kroz koprenu tajnu, 
Gdje je k jugu sa sjevera hladna 
Poletio grabežljiv orao, 

Ko mrk oblak preko neba plava. 
Čudna neman pričini se meni, 


Oštrih pandja, a dugačka kljuna, 


Iz očiju zloban bies mu sieva, 
A iz prsa sam se otrov širi; 
Krila su mu krvlju izšarana, 

A glave je koliko za dvije! 
Težko pao na zelenu goru, 
Kano prikor na nevinu dušu, 
Težko pao na prekrasno mjesto, 
Gdje je svakog milja izobilja: 
Zlatnog ploda i vodice hladne, 

Biela kruha i rujnoga vina, 
Gdje se bršljan vije oko ruže 
Kano svila oko kite smilja, 
Gdje se vile sa junaci roče, 
Gdje se gnjezde sokolići sivi. 
Pod otrovom daha njegovoga 
Sve u okrug venuti je stalo ; 
Hranio se samo rujnom krvlju, 
Rujnom krvlju nevinih žrtava, 

I nekdanju onu zemlju divnu. 
U pustinju pretvorio pravu. 
Sve zamrlo u očajnu jadu, 

Sve zamrlo ko u grobu hladnu, 
Zakukale tužne kukavice, 

A zamukle ptice pjevačice, 
Samo kadkad koj se uzdah čuo : 
Ljuta jada i pretežke boli. 

U to granu nada iznenada: 
Digoše se dva sokola siva, 
Udariše na suroga orla 

I oba mu izraniše krila. 

Ali on se prevari domišlja, 

To je njemu stara krepost bila, 
Pa se opet milostivan gradi, 
Neviniji nego golub bieli! 

K sebi zove sokolove sive 

U prokletu domovinu svoju, 


E (o ena 


Da se s dobra s njimi ponaredi, 

Da ih prizna za sokole prave, 

Koji no su vazda orlu ravni. 

Poslušaše, žalostna im majka, 

I odoše u zemlju prokletu, 

U okrilje svomu zulumčaru ! 

A kad bjahu u njegovoj zemlji, 

Banu jato crnih gavranova, 

Prijatelja orlu mrcinjašu: — 

Tu sokoli poginuše slavno, 

Tu se i ja trgoh iz svog sanka. 
Sloboda br. 52, g. 1882. 

XXV 
Za slobodu 


Non vivo io, no. Dura quiete stanca 
L' ingegno, e '1 sempre vaneggiar lo irrita 
Indarno. Manca ogni ragion di vita, 
Se libertade, ahi liberta! ne manca. 


GR Carducci 


ne lomi bielih ruku 
I ne tuži takvu muku! 
Il ćeš radje sve do groba 
Ljubit, dušo, biedna roba? 


Robstvo mene tišti ljuto, 
O ta daj mi gvoždje kruto, 
Da na kleta srnem vraga, 
Hrvatice moja draga! 


Da u bojno srnem polje, 
Hrabra srca, krepke volje, 

Da na koplju i na maču 
Otmem rod si robskom plaču. 

Nek se roče vražje čete, 
Nek sievaju bajunete! 
Ja ću rado sa Hrvati 

I sam pako jurišati! 


Pa će puknut robski lanci, 
U bieg nagnut — — —! 
Sva će sreća nam procvasti, 
Ja ću rado u grob pasti! 


A kad padnem, ruke zdene, 
Ti požalit nemoj mene, 

No tek javi milom rodu, 
Da sam pao za slobodu! 

XXVI 


Praktičnim steklišem 

ok je do rieči, 
Koliki žar! 
Koliko volje 
Za svetu stvar ! 


Ali nek tko god 
Dirne vam žep: 
Svaki i zadnji 
Potegne rep. 


Telac od zlata 
To vam je Bog! 

Brata bar u njem 

Štujete svog! 

Pa vi još, vi bi 
Vodili nas? 
Narodu biednom 
Donieli spas? 


Muka me hvata, 
Mrači se vid: — 
Mante se, ljudi, 
Mene je stid! 


Sloboda br. 48, g. 1883. 

XXVII 
Prije boja 
Delivrez, fremissants de rage 
Votre pays de 1 eselavage, 


e Votre memoire du mepris! 
V. Hugo 





Jaj mi amo sablju britku, 
— Handjar ljuti, diljku vitku! 
Zorom rude sva nebesa, 
Hrvat robske lance stresa! 


Hrvat, patnik od vjekova, 
Ne će jarma tudjinova, 
No se junak listom digo, 
Da salomi robstva igo! 


I ja biram put najkraći, 
Idem i ja k svojoj braći, 
Gdje slobode zora svieti, 
IL pobiedit il umrieti! 

Smrt je sladja od života, 
Koga prati rug, sramota! 
Zdravo boju, zdravo smrti, 
Bar me ne će robstvo trti! 


Ti ne plači, moje lane, 
Ako muž ti u grob pane: 
Ta svi puti do slobode 
Vrh grobova samo vode! 


No tek uči moga sina, 
Što je narod, otačbina, 
Pa da i on bude znati 
Za dom živit, umirati! 

XXVIII 


Parabola 


Geants a qui nous les melions, 

Je les laisse trembler leurs fišvres, 
Et je declare que ces ličvres 

Ne sont pas vos fils, 0 lions! 


V. Hugo 
rhće srce sred njedara, 
Zima vjetru progovara: 
— Kud ćeš vjetre, moj djeveru, 
Kud ćeš tamo pram sjeveru? | 





Hladnije su tamo grudi, 
Podliji su podli ljudi: 
Nema srca u barbara, 
U njemačkih zulumčara. 


Mukio vjetra šum se ori, 
Pusti vjetar zimi sbori: 

— Moram dalje, moja snašo, 
Ne bi I jednoč mira našo! 


s rje 


Uzdasi sred robstva zime 
Biednog roda rodili me, 

A u onih leži strana' 

Grob Zrinskog i Frankopana. 


Ko da ciela narav jeca, 
Il Hrvatske plaču djeca; 
Drhće srce sred njedara, 
Zima vjetru odgovara: 


— O tad hrli do te mete, 
Pa izkopaj kosti svete, 

Ter ih rodnoj zemlji vrati, 
Kad već ne će — ti Hrvati! 


Almanak Hrvatska g. 1881. 

XXIX 
Svojoj ljubi 


Pro patria! 


Kakav 

K 

DA ad mi rodiš sina, 
Budi prava mati! 


Za igračku moraš 
Vješala mu dati! 


Nek se na njih, dušo, 
Uči već za mlada, 
Gdje nam divan narod 
Još u robstvu strada! 
Sloboda br. 45, g. 1883. 

XXX 
Tiranu 
Frangar sed non flectar. 


a ću radit za slobodu 
Kroz sav život svoj, 
Upotrebit svaku sgodu 
U probitak njoj. 


A za robstvo ne ću znati, 
Makar da sam rob, 

Dok mi dvoje moraš dati: 
Vješala i grob! 


Sloboda br. 45, g. 1888. 

XXXI 


Raj i pako 
Discite amare libertatem. 


a naša nas djela čeka 
Ii pako ili raj; 

Ali što će kazna neka, 
Kad životu bude kraj? 


Ja ću svojoj djeci tako 
Prikazivat nauk taj: 
Kleto robstvo — to je pako, 
A sloboda — to je raj! 
Sloboda br. 48, g. 1883. 

XXXII 


Handjaru 


Gia di mezzo sparito a il terreno; 
Gia le spade rispingon le spade; 

L' un dell! altro le immerge nel seno: 
Gronda il sangue: raddoppia il ferir. 


Za 
g A Manzoni 
( eć izmetnuh puške male, 
s 


“ Sve su vjeru održale! 
S njihovog je mnogi plama 
Hladniji od hladna kama! 


Moj miljenče, moj handjaru, 
Ponajsladji moj drugaru, 
Daj se. kaži sad u cieni, 
Skupo glavu mi zamieni! 


Davno nisi dao mira, 

Želio si krvnog pira; 

Nije 1 želja bila varkom, 

Daj se vjenčaj s krvlju žarkom! 

Gle, ta gol si još u ruci, 
Brzo grimiz daj obuci, 
Divan grimiz krvi klete: 
Udri na te bajunete! 


Udri, da sve iskra vrca, 
Da potekne krv iz srca, 
Onog srca, toli ljuta, 

Što u Jance rod mi sputa ! 


A ja nisam kleta hrdja, 

Ne ću tražit milosrdja, 

Već kad oba smalaksamo 
Predat ću se — smrti samo: 

XXXIII 


Le coeur de "homme nest jamais 


inflexible que son esprit. . 
q P Lamartine 


to si tako neveseo, 

Što si sjetan tako? 

Ne bi 1, mazo materina, 
Ne bi 1' malo plako? 


Mante me se, kukavice, 
Ne dirajte u me! 

Ko oluja glavom mojom 
Čudne misli šume. 


Mante me se, kukavice, 
Mante me se, ljudi! 
Svaki valjda svoju cienu 
Sam po sebi sudi! 


Sve je moje davno palo 
Već u grobnu tmušu, 
Imam srce otrovano, 

I očajnu dušu! 

To ću srce ja prikazat 
Vragom roda svoga, 
Ne bi li se otrovali 

S jada njegovoga! 


A tom dušom, zdvojnom dušom, 
Sviet ću skrilit mahom, 

Da tirana ponestane 

Pred njezinim dahom! 

XXXIV 


Mang-+z, moi je prefere, 
( DO Ton pain noir, libertć! 


m ' V. Hugo 
Aostite se, velikani, 
mao i 
Izjelice svoga puka! 


A ja, sužanj izjadani, 

Ginem posred težkih muka! 
Ginem kroz svoj život cieli, 
Gdje moj narod toli strada, 
Al prezirem kruh vam bieli, 
Volim radje mriet od glada! 


Uživajte kano paše 
U nagonu svom živinskom, 
Ja prezirem slasti vaše, 
Skrite suzom sirotinskom ! 
Gonite me bez smiljenja, 
Ko demoni kakvi grdi, 
Al ja volim kruh poštenja, 
Kruh slobode crn i tvrdi! 

Sgrćite si novac sjajni, 

Sgrćite si milijune, 

Dok vas narod, rob očajni, 

U deveti porod kune! 
Recite mi, što vam drago, 
Podignite na me piesti, 

Al ja volim svoje blago, 
Svoje blago čiste sviesti! 
Nek vam bude sve na svietu, 

Ali jedno ne imate: 
Naroda si ljubav svetu, 
Ni zasluge za Hrvate: 
A ja samo njoj se divim 
I nju samo želim steći, 
Za nju dišem, za nju živim, 
Za nju ću i u grob leći! 


(Ad 

XXXV 
Sum qui sum. 


ecite mi, što vas volja, 


Same kletve, grdnje same: 


Za me nema sretna polja, 
Ni priznanja nema za me! 

Sve je kobno, čeg se latim, 
A ja samo patim, patim. 


Al ja ipak dalje radim, 

Kako znadem i umijem ; 
Vašom sprdnjom život sladim, 
Pa se njojzi sladko smijem: 
Duše odveć ponosite, 

A da vi me uništite! 


Ja ne želim vašu hvalu, 

Ja ne želim takvu mienu! 
Vucite me po svom kalu, 

Al ja znadem svoju cienu: 

Da sam dobru obro cestu, 

Da sam čovjek na svom mjestu! 


zd Bone 


Pa kad ja u ljutom boju 

Za slobodu padnem smjelo: 
Prokunite spomen moju, 

Prokunite i to djelo! 

Gonite me i za grobom 

Svojom sprdnjom, svojom zlobom! 


Pronesite mojim rodom, 

Da ga nisam milovao, 

I da nisam za slobodom 
Kroz sav život uzdisao! 

Al vi barem bud'te ljudi, 
Pa nek onda rod nam sudi! 


Neka onda on izkaže, 

Tko je njemu bio bolji? 
A1 taj odvjet, sve mi kaže, 
Ne će bit po vašoj volji: 
Vaš će spomen proklinjati, 
A moj hvalom spominjati! 


Sloboda br. 45, g. 1883. 

XXXVI 


U spomen 


Hrvata Bosne i Hercegovine, g. 1875—1878. 


Le sentiment d' ćgalite demeure 
longtemps etouffe chez les hommes, 
mais lorsqu' il se reveille il est tres 
fougueux. | Thiers 


I 


rna nojca zemlju skrila, . 
Svuda niemi pokoj vlada; 
O srce se meni svila 

Crna slutnja težkog jada. 
Pa mi ne da usnut sada. 


Mislim misli svakojake 

O nevoljah milog roda, 

Pa se sjećam na junake, 

Što nam Bog ih nekoč poda; 
Tad najednoč čujem, ko da 
Na prozor mi netko kuca ; 
Iznenadjen s tog pohoda 
Vidim, gdje se nješt' svjetluca, 

Ko da rujna zora puca ...' 
— Tko je božji? rieč mi bila, 
Sa mnom posla da imade? 
— Ja sam, brate, biela vila, 
K tebi evo dodjoh sade, 
Da ti kažem roda jade! — 

II 


Tek su prvi propjevali pietli, 
Polumjesec krnj na nebu svietli, 
Ali zviezda oko ti ne zrije, 
Jer ih redom crni oblak krije. 
Što se ono na toj Savi bieli 

I pokriva onaj prediel cieli? 
I su janjci, il su labudovi, 

Il su silni ratni čadorovi? 

Il je magla. Savu pritisnula, 
U bjelinu svijet ogrnula? 

Il je sniežak, a tol rano, jao, 
Na zemljicu otu crnu pao? 


Druga moja, sjetna, nevesela, 
Odgovori ljubko vila biela: 
Nit su janjci, nit su labudovi, 
Niti ratni bieli čadorovi ; 

Nit su lake šajke jedrenjarke, 
Bielim jadrom nakićene barke; 

Nit je magla Savu pritisnula, 
U bjelinu svijet ogrnula; 

Nit je sniežak, a tol rano, jao, 
Na zemljicu otu crnu pao: >:/ 
Već je ono kukavica raja, 

Što i opet pod Turetom zdvaja, 
Pokraj Save skupila se jadna, 
Gola, bosa, zdvojna, žedna, gladna, 
Pa prevaža na čamcih se amo, 
Moleć da joj koru kruha damo! 
Kletve njene, svuda su se čule, 
Kletve njene već su pritisnule 
Svu nam Savu i zemljicu crnu, 
U čovjeku živci od njih trnu; 

A njezine suze sirotinske 

Nam na prsi padaju bratinske! . 
Primimo ju milo: sad je zgoda, 
Da se vidi, da smo jednog roda, 
Da se vidi, da smo svi Hrvati, 
Da brat bratu utjehe ne krati! 


III 


Crna nojca trudnu zemlju skrila, 
Zviezdu ne ćeš opazit ni jednu, 
Zastrla ih oblačina sila, 

Pa odavno i poslednja bljednu. 
Što se ono preko Kupe kriesi, 


Kano oči proždrljiva zmaja? 

Zar Ivanjski sad se pale kriesi, . . 
Slavlje I slavi narod toga kraja? 
Il je možda taj divotni plamen 
Vriedna zublja tog naroda sreći? 
Il je svete to slobode znamen, . 
A iz robstva narod izvodeći? 

Il su ono zviezde predhodnice, 
Da nam narod izprate iz tmice? 


Al će vila: Nije, brate, nije, 

(Na oku joj biser suze dvije), 
Nisu ono Ivanjski mi kriesi, 

Jer smo tekar kod Gjurgjeva danka, 
Već su ono turske zlobe biesi, 

Što nam narod biju bez prestanka! 
Nit je onaj proždrljivi plamen, . . 
Liepa zublja tog naroda sreći, 

Nit je svete to slobode znamen, 

A iz robstva narod izvodeći, 

Nego oganj — kuće pustošeći! 
Ono su ti proždrljive vatre, 

Što rajine sada pale krove; 

Bies Tureta, koj hoće, da satre 
Sve, što vjere ne ima njegove! | 
Nit su ono zviezde predhodnice, pa 
Da nam rod naš izvedu iz tmice, 





Već su plami, što sad nemilice 
Rajine nam nište kolibice! 


Al tim plamom sloboda se javlja, 
Moje srce rado ju pozdravlja, 

S njom će tekar minuti me tuga, 
Ko sokola posred božjeg luga' 

O ta jedno tek je geslo meni: 

UH slobodu, ili grob studeni! 


Iv 


Što to čujem, ko da rieka šumi, 
Ko da vjetar sa svih strana vije, 
Ko grobova da se miču humi, 

IL junaci, što ih zemlja krije? 

Da I se narav na oluju sprema, 
Da satare usjeve posvema, 

Il to slaze andjeli s nebesa, 

Da već kazne silu ljudskog biesa? 
Il se sprema zadnji danak svieta, 
Kako kaže knjiga stara, sveta? 


Biela vila tiho odvratila: 

Nit to vije vjetar sa sjevera, 
Nit to težke olujine sila 

Valovje mi, bielom riekom tjera, 
Već to lete uzdasi rajini 

Tamo gore k nebeskoj visini! 

Nit se miču crnog groblja humi, 
Nego majka Ture Bogom kumi. 
Da ne kolje jedinca joj sina. 

A tako mu amana i dina! 

Ali ne zna za molitve Ture, 

Već joj sinka raznese na maču! 
Biednoj majci suze curkom cure, 
Ledne stiene s tog prizora plaču, 
Ledne stiene miču mi se s mjesta, 
Al Turetu srca, duše nesta! 

Nit se ono na oluju sprema, 

Ni spomena, brate, o tom nema, 
Već oluja najgora na svietu 
Hrvatsku nam ništi zemlju svetu! 
Nit to slaze andjeli s nebesa, 
Jerbo tomu jošte vrieme nije, 
Nego Hrvat turske lance stresa, 
Novoj slavi nove vience vije! 

Nit se sprema zadnji danak svieta, 
Već Turčina zloba zvjerska, Kleta, 
Jednom dielu hrvatskog nam roda 
Hoće smrtni udarac da poda. 

Da mu spremi sudnji danak veće, 
Da mu satre svaki koren sreće, 
Ali toga polučiti ne će! . . 


V 


Ja sam čuo, gdje kazuju ljudi: 

Na Urvini da počiva Marko, 

I kad on se jedanput probudi, 

Da će rodu granut sunce žarko. -- 
Je 1 moguće, drugarice mila, | 
Da istina to bi prava bila? 

Pa ako je to istina puka, 

Kad će biti konac svih nam muka? 
Slobode nam kad će sunce jarko, 
Kad će ustat Kraljeviću Marko? 


Bieloj vili razvedri se lice, 
Pa će reći rieči krilatice: 


— Na Urvini u pećini 
Davno junak Marko sniva, 
U korice mač svoj skriva, 
Kim će pomoć otačbini. 
Kraj mramornog, sjajnog stola 
Sjedi Marko ljeta mnogo, | 
I još tako sjedit mora, 
Dok se triput nebi mogo 
Brdo junakma opasati; 
Onda tek će on ustati, 
Trgnut mač si iz korica, 
Sve dušmane on će pobit, 

Strti hrpu izdajica, 
Slobodu će rodu steći, 
Ne će više u grob leći! 


— Ta planina, ta Urvina, 

Hrvatska je otačbina! 

Junak Marko, što još sniva, 

Sviesti nam je slika živa 

I ponosa hrvatskoga! 

Kad se kod nas on probudi 

Biti ćemo svoji ljudi! 

Mač je Markov — um i pero, 

Duga brada — sloge slika, 

Kad se njome opašemo 

Ne će bit nam dobitnika! 

Strti ćemo sve dušmane 

Oružjem tim nemilice, 

Zacieliti rodu rane, 

Smrvit klete izdajice! 

Slava će nam svietom iti, 

Hrvatska će možna biti: 

Od Balkana do Triglava 

Hrvatska će bit država! 
Dragoljub g. 1881. 

XXXVII 


Sonetni vienac ć 


Non č questa la patria in ch'io mi fido, 
Madre benigna e pia, 


Che copre | uno e !'altro mio parente? 


GR I 
tačbino moja, majko svih Hrvata, 
Marom ti sinovljim ovaj vienac vijem ; 
Ponosim se Tobom, o sreći ti snijem, 
Al i bolna miso srca mi se hvata. 


Petrarca 


Minula su davno vremena Ti zlata; 
Sad nad slave grobom gorke suze lijem, 
Sretan što Hrvatom još se zvati smijem 
U životu tome sve do smrtnog sata. 


Ljepotami svimi narav Te naresi, ) 
Ter zavidnik mnogi mirovao nije 
Dok sadanji udes Tebe ne zadesi! 


Ipak sva mi radost, sva mi u Tebi je. 
Na Tvoj spomen oko žarče mi se kresi, 
Na Tvoj spomen srce burnije mi bije. 


lI 


Na Tvoj spomen srce burnije mi bije, 
Prizoru mi divni, velebni i sjajni, 
Kad Hrvata ono narod veličajni 

Svrši djelo slavno, ko nijedan prije. 


Uz sedmero braće i uz sestre dvije 
Tu na jugu nov si nadje domak bajni, 
I sa Obri kleti bojak bijuć skrajni, 
Tu pokaza svietu Hrvat što li mi je! 


A Ti, svjetli đuše praotca Hrvata, 
Da 1 Ti vedro oko narod Tvoj. sad zrije, 
Bez slobode svoje, bez krune si zlata? 


Al Hrvata jošter živo srce grije, 
Još Ti u njeg još i uz vremena zla ta 
Na Tvoj spomen duša sva u milju plije. 

III 


Na Tvoj spomen duša sva u milju plije, 
Ljutovide, divni hrvaćanski dive, 

Jer da trpi narod Tvoj sa sreće krive 
Tvoje srce nikad tog trpilo nije. 


Ti se smjelo maši sablje krvopije, 
Njom da vragu vratiš roda jade žive; 
Njom da zabilježiš, da se svi zadive: 
Tek slobodan Hrvat ili mre il žije! 


Tvoji su se velji ovjenčali trudi, 
Ti si bio silan osvetnik Hrvata, 
Tvoje ime miljem napaja mi grudi. 


Oj i našim trudom budi divna plata 
Ti slobodo, Hrvat iskreno Te žudi, 
Samo Tebe ljubi, časti i svojata. 

IV 


Samo Tebe ljubi, časti i svojata, 

Oj Ti zlatna dobo narodnje nam sreće ; 
Nikad Tebe Hrvat zaboravit ne će, 
Krešimira Veljeg zemljo umiljata. 


Velika si bila Ti iza Karpata, 

Velika i ovdje zvala si se veće ; 

Stog nam svaka miso oko tog se kreće, 
Da se opet vrati veličina sva ta. 


Divno mi se stereš od Raše do Soče, 
Od Cetine tamo do alpinskih rata, 
Tu kad Tvoji sinci svi se jednoč sroče: 


Ovjenčat će Tebe, sve mi srce gata, 
(Slobodno nek tvoji dušmani se boče!) 
S poviesti Ti dične slava obilata. 

V 


S poviesti Ti dične slava obilata 

Bit će stalna, vječna, moj hrvatski rode! 
Jer štitnikom Tebe zlaćane slobode 
Stavi Višnji uprav prosvjeti na vrata. 


Strah i trepet Ti mi bjaše Azijata, 
Što no dolažahu amo u pohode, 

Strah i trepet sobom vodeć u povode, 
Da slobodi svieta stanu iza vrata. 


Na Jelenju Hrvat gromorno im kliknu: 
Dalje, skote kleti, slobodno ti nije! 
I za malo bjaše — Mongol nikom niknu. 


Ono polje, rode, što .tu neman krije, 
Gdje no Hrvat pjesmu pobjednicu kliknu, 
Kano vječno sunce vječnim sjajem sije. 


u 

VI 


Kano vječno sunce vječnim sjajem sije 
Divno srce Tvoje, hrabra duša Tvoja: 
Ti nam bjaše pravi Hrvatić Hrvoja, 
Kog nam iz srdaca još nestalo nije. 


Hrvatska idolom zlatnim bila Ti je, 
Jer si bio čistog hrvatskoga kroja, 
Koj sred tihog mira, sred bučnoga boja 


Za Hrvatsku živi, za Hrvatsku mrije. 
r 


U toj divnoj zemlji da zulumčar kleti 
Sveta prava grabi, mržnje sjeme sije, 
Zatorom i smrću Hrvatskoj da prieti: 


Ti si branit stao, to čim odlučnije 
Naše slobodice i naš ustav sveti: 
Plemenštini Tvojoj nigdje premca nije. 

VII 


Plemenštini Tvojoj nigdje premca nije, 
Ma da tražit stanem svietu na sve strane, 
Što no Tvoja bjaše, Krsto Frankopane, 
Ma ju samo Hrvat cienit razumije. 


Oj u strašno doba, od noći tamnije, 

Ti nam žarko sunce, Ti nam bieli dane, 
Do slobode hćede pomoć uzdisane, 

Do slobode zlatne, od svega milije! 


Ti si bio snagom uma, srca svoga, 
Zadnji, mislim, vladar slobodnih Hrvata, 
Sam iz krvi niko roda hrvatskoga ; 


Kašnje ciela hrpa prodanieh svata 
Stade sve mi gulit s biednog roda Tvoga, 
Krugom cielog svieta ona je poznata. 

VIII 


Krugom cielog svieta ona je poznata, 
Našieh vragova ona zloba kleta, 

Što po cielom svietu nas Hrvate sreta, 
Da nas svuda ruglu pribije na vrata. 


Jer tudjinska znade pamet domišljata 

U divljaka naći nešto liepa, sveta, 

Al ne znade, da smo kroz toliko ljeta 
Mi joj štitom bili od divljačkog jata. 


Na uzdarje isto priznanje nam krati, 
Da bi s njome smjeli izpod jednog krova 
Kano narod živit, za dom osjećati! 


Nego ovu mudru rečenicu skova, 
Da ni ljudi nismo, pače, mi Hrvati, 
Samo zavist kleta Tvojieh vragova. 

IX 


Samo zavist kleta Tvojieh vragova 
Mogla je ovako Tebe izkrvarit, 

Otet Ti slobodu, narod Ti pokvarit, 
Uliv mu u srce more svoga trova. 


Kolikokrat ona svakom Te žrtvova, 
Ne bi I svoje želje mogla si ostvarit ;. 
I kadgoder s tobom mogaše pazarit 
Činjaše mi oto sto i sto put s nova. 


Nastadoše za Te dani crni, hudi, 
Pusti kano doba za tropijske kiše, 
Ter i sinak mnogi tužno ti zabludi. 


Svršeno je, nema Hrvata mi više! 
Tlačitelj Ti podli uz taj poklič ludi 
Hoće da Ti s svieta slavno ime briše. 


doe 


X 


Hoće da Ti s svieta slavno ime briše 
Onaj, kog si svojom Ti spasila krvi, 

U zahvalnost koj Te jošter i sad mrvi 
I ko vampir klet iz srca krv Ti siše. 


Zadovoljan da je, što slobodno diše! 

Jer dok samo Hrvat podigne se prvi, 
Bit će od njeg bit za ptice dosta strvi, 
Kad se mačem stane obračun da piše! 


Sve pod nebom mora božja pravda stići, 
Istina je ovo stara od vjekova, 
Spas slobode jednoč i med nas će sići! 


Zaorit će tad iz grla sokolova, 
Sto visoko barjak hrvatski će dići, 
Slavno ime dičnih naših pradjedova. 

XI 


Slavno ime dičnih naših pradjedova, 
Što su za hrvatska prava vojevali, 
Što su za Hrvatsku krv i život dali, 
Živit će dok bude drva javorova. 


Pjevat će uz gusle spomen se njihova, 
Pomisao na njih da nam srca pali, 

Ne bi 1' jednoč krvno mi osvetit znali 
Smrt im tako težku — s mača krvnikova. 


Najslavnije dvie nam porodice stare 
Jednim časkom Niemci podlo uništiše, 
Riešavajuć od njih osmanske barbare ;' 


Muži se i oni stravom prestraviše, 
A od srama s takve izdajne pohare, 
Koji već mišljahu, da Te nema više. 

XII 
Koji već mišljahu, da Te nema više, 
Sramotno već da si strta, pokopana, 


Smrću Petra Zrinskog, Frana Frankopana, 
Ljuto li se, ljuto, jadni prevariše. 


Oni se junaci tielom prestaviše, 

Al duh njihov živi do današnjeg dana ; 
Istina je ovo liepo dokazana: 
Najnovije žrtve nju mi potvrdiše! 


Tekar kašnje srca bol obuze niema, 
Poput težkog, težkog mrtvačkoga krova, 
Ter hrvatska sviest nam jadnim pozadriema. 


A1 ko ono mrtve trublja andjelova, 
Prenut će sve one, gdje još sviesti nema, 
Prenut će ih klika Tvojieh sinova. 

XIII 


Prenut će ih klika Tvojieh sinova, 

Što će gromom orit od mora do Bojne, 
Što će dizat one silne čete bojne 

Od Tirola tamo do Dračkih zidova. 


Po brdinah Tvojih tisuć plamenova 
Javljati će roda radosti nebrojne ; 

Mlado će i staro uz gusle si strojne 
Pjevat staru slavu prošlieh vjekova. 


Oživit će redom mnogi krasni kraji, 
Sto no za tudjinca posve opustiše, 
Jer je težak bio život biednoj raji; 


Dizat će se k nebu sve više i više 
Opet sretnog roda blagi uzdisaji: 
Još Hrvatska Vela živi i bitiše: 

XIV 


Još Hrvatska Vela živi i bitiše, 
Ukrašena sjajem svojih mučenika, 
Koji joj od krvnih svojih lovorika 
Vienac vječne slave divno sastaviše. 


Iz nevolja težkih sto put ju spasiše, 
Ostaviv nam primjer pravog zatočnika, 
Koj no se ne boji ljutih suvražnika, 
Već za narod samo živi i izdiše. 


Sladka majko moja, oj da mladjan mogu 
Srcem Te zakrilit sred mira il rata, 
Ja bih za to Višnjem zahvalio Bogu! 


Mojoj smrti tad bi divna bila plata d 
Malen grob u Tvoje zemlje slogu, 
Otačbino moja, majko svih Hrvata! 


— 112 — 


XV 


Otačbino moja, majko svih Hrvata, 

Na Tvoj spomen srce burnije mi bije, 
Na Tvoj spomen duša sva u milju plije, 
Samo Tebe ljubi, časti i svojata. 


S poviesti Ti dične slava obilata, 

Kano vječno sunce vječnim sjajem sije ; 
Plemenštini Tvojoj nigdje premca nije, 
Krugom cielog svieta ona je poznata. 


Samo zavist kleta Tvojieh vragova 
Hoće da Ti s svieta slavno ime briše, 
Slavno ime dičnih naših pradjedova! 


Koji već mišljahu, da Te nema više, 
Prenut će ih klika Tvojieh sinova: 
Još Hrvatska Vela živi i bitiše! 


Sloboda g. 1881. 
——.—.——— 

XXXVIII 


OS Suum cuique. 
: Cicero 
xAovorio vran gavran 


“Ranjenomu sokolu : 
Daj se sa mnom takmi sad 
U poletu oholu! 


Ali sokol na tu rieč 
Ne postade nemiran, 
Nego njemu odvrati, 
A uz pogled preziran: 


Volim ostat sokolom 

I sa krilom slomljenim, 
Nego da se, ne daj Bog, 
U gavrana promienim! 

XXXIX 


Sa Balkana 


L' histoire ouvro un nouveau registre ; 
Le penseur, amer et serein, 
Derričre 1" horizon sinistre 
Eutend rouler des chars d? airain. 
ICI V. Hugo 
)a Balkana zora rudi, 


Minuo je robstva san; 
Pod Balkanom rod se budi, 
Ta slobode sviće dan! 


Sa Balkana Bugar kliče, 
Daleko mu siže glas: 
Aleksandro, osvetniče, 

Ti nam s Rusi donie spas! 


Sa Balkana vila zrije 

Po širokoj zemlji toj, 

Gdje hrvatski narod žije, 
Divan narod, — al ne svoj! 

Sa Balkana, sa visoka, 
Glas mi njezin gromori: 
Trgni sablju iz svog toka, 
Hrvaćanski dive Ti! 


Sa Balkana zora zori, 
Pomjeseca pada lik! 
Trgni sablju, pa se bori: 
Ti si ovdje baštinik! 


Smilje g. 1880. 


>A 

XL 


Sic itur ad astra. 
. . ' Virgiltus 
labašna je moja ruka. 


I tu slabost uviek plačem, 
Al na korist moga puka 
Znat će sjeći ljutim mačem! 
Sad ne treba već mahati 

S buzdovanom šestoperom, 
Sad je dosta dobro znati 
Gadjat s malim revolverom. 


S njim se moja ruka znade, 
Ona mu je vierna seka, 

A ion ju rad imade, 

On ju uviek spreman čeka. 
Ja ću tako njih mladjane 

I vjenčati prvom zgodom, 
Čim mi srce jednoč plane 
Za osvetom, za slobodom! 

XLI 


Samrtnice 


Due cose belle ha il mondo: | 
Amore e morte. Leopardi 


I 

to se vijaš, gavrane, 
Oko moje glave? 
Stani malo, počekaj, 
Bit će gostbe prave! 
Il ću ja kog zlotvora 
Roda svog satrieti, 

Il ću s ruke njegove 
Možda sam umrieti: 
Kako bilo, da bilo, 
Bit će gostbe za te! 
Pa pozdravi i braću, 
Nek se k nama svrate! 

Znadem dobro nevoljan, 
Da se tiran ne šali: 
Uzdahneš za slobodom, 
I već si pod vješali! 
Al to ništa ne smeta 
Pravoga junaka, 

Pa napokon ni samrt 
Nije svud jednaka: 
Samo babe umiru 

U zapećku viekom, 

A junaci nasuprot 
Radje smrću priekom ! 

II 


Rasti, rasti, lovore, 
Trebat će te dosta, | 
Kad Hrvatska postane 
Slobodna i prosta! 

Da sa tobom nakiti 
Sinke si vitežke, 

Što su ju oprostili 
Robovine težke! 

Pa će možda u taj čas 
(Sna li blaženoga!) 
Nać se koji listak tvoj 
I vrh groba moga! 


IV 


Već je davno, što sam ja 
Izgubio srca mir ; 

Već se davno pripravljam 
Kako li ću slavit pir! 

Ne sa dragom, ljubeznom, 
Zar me nema sreće te, 
Jer s nevolje roda mog 
Moje živo srce mre. 

Ipak moram pirovat, 

Ali moj je čudan hir: 
Hladna raka, mrtav ja, 
To će biti slavan pir! 


V 


Bježi suzo s oka mog, 
Nije mjesto tu za plač, 
Sad će krvlju proplakat 
Moj ubojni britki mač. 
Ne uzdiši dušo ti, 

Što ti vriedi uzdah plah? 
Sad će mala puška mi 
Uzdahnuti u sav mah! 
Malo dalje čut će se 

Od tvog daha uzdah njen: 
Čuvaj onog, Bože moj, 
Komu bude namienjen! 


VI 


Što će sladka misao, 
Da me viekom mori? 
Miruj, srce mladjano, 
Miruj i pregori! 

Nije za te djevica 
Umilna i mlada, 

Da u robstvu .uzdiše 
I da s tobom strada! 
Druga ljuba čeka te, 
Žudjenog si vojna: 
To je smrt za narod svoj 
Posred polja bojna! 

VII 


Prokapat će rujna krv 
I iz srca moga, 

Kad ga oštrac poljubi . 
Mača dušmanskoga! 
Kaplje će se crvenit 
Vrh zelene trave, 

Da će svatko pomislit: 
Ružice su prave! 

A njih će mi obasjat 
Ono sunce jarko, 

Pak će one rodu reć 
Kol ga ljubljah žarko! 


VIII 


Nešto tutnji kano grom 
Sa nebeskog stropa ; 
Ah, ta to je divni jek 
Ubojnoga topa! 

Ljuti Davor, ženik mlad 
Junak na mejdanu, 
Šalje mladoj Slobodi 
Jabuku vjenčanu! 

Oh! ja ću ju, rode moj, 
I tebi donieti, 

Makar na svom srdašcu, 
Pa ne marim mrieti! 

IX 


Al se divno na nebu 
Zlatno sunce ljeska, 

Još divnije mač se moj 
Na tom suncu bljeska. 
O moj maču, druže moj, 
Ala si mi mio! 

Ali da si krvav još, 
Draži bi mi bio. 

De dušmanu makar kom 
Srubi rusu glavu, 

Pa ću rado mrtav past 
U zelenu travu. 

Oj desnice mladjana, 
Ala si mi jaka! 

Ja bih s tobom smrvio 
“ Najvećeg junaka. 

Al još jača od tebe 
Moja duša smjela, 

Ta nju nije nikada 
Ljuta borba smela! 

Pa zar možda, da ju sad 
Splaši samrt prieka 

Za slobodu roda svog: 
Nikad ni do vieka! 


XI 


Krili mi se, pjesmice, 
Do nebeskog svoda, 

I hrvatskom rodu mom 
Granut će sloboda! 

Mi ćemo ju izvojštit 
Našom krvlju žarkom, 
Ne će naša stara moć 
Biti više varkom ! 

Pa se ne će rugat sviet 
Hrvatskomu robu: 

Ja ću tada blažen bit 
I u samu grobu! 


XII 


Krili mi se, pjesmice, 
Širom roda moga, 

Pa ga trgni jekom si 

Iz sna stoljetnoga! 
Naviesti mu slobodu 
Oružjem u ruci, 

U najzadnju kolibu 
Silom se protuci' 

Ti si za to stvorena, 

Da nas u boj krećeš: — 
Ja ću možda u grob past, 
Al ti nikad ne ćeš! 


Vienac g. 1883, br. 85 i 36. 

XLII 
P ir 


Gloire, jeunesse, orgueil, biens 
que la tombe emporte! 
: ' V. Hugo 
h ne ljubi mene, 


Moja dievo krasna! 
Jerbo mene možda 
Ceka kob užasna. 


Hrvatska je liepa 
Moje milovanje, 

Ja ću s njome slavit 
Veselo vjenčanje. 


Doć će puno svieta, 
Da tu slavu gleda ; 
Zadrhtat će srca, 
Hladnija od leda. 


Bračnu će mi sreću 
Mjesto svećenika 
Divno blagoslovit 
Desnica krvnika. 

Mjesto bielih ruku 
Moga milog zlata 
Savit će se meni 

Uže oko vrata. 


Mjesto najsladje si 
Sreće u životu 

Nać ću možda samo 
Ruglo i sramotu. 


Mjesto bračnog loga 
Bez najmanje skvrne 
Nać ću možda samo 
Grob sred zemlje crne. 


Al ti nemoj žalit 

Nad tim pirovanjem, 
Nemoj bol mi većat 
Tvojim smilovanjem. 


Hrvatska će barem 
Mjesto sinjeg roba 
Zagrlit junaka 

Posred hladnog groba. 


Krv će se zarudit | 
Vrh nebeskog svoda, 
A iz ote krvi 
Niknut će sloboda. 

Onda, moja dušo, 
Utri plačne zjene, 
Pa si uzmi muža, 
Boljega od mene. 


Oh ta miso meni 

Toli divno godi: 

Kol će krasno biti 

Tebi u slobodi! | 


S te će divne misli 
[ sred hladna groba 
Ruka mi se prenut, 
Zasjat oka oba. 


Očima ću vidit 

Razkoš raja veću, 
Rukom blagoslovit 
Tvoju divnu sreću. 


Duša će se sretna 

K nebu mi uzkrilit, 
Ja ću blažen s njome 
Narod svoj zakrilit. 


Da mi nikad više 
Sretan ne postrada, 
Da ga nikad više 
Robstvo ne savlada. 


Da ne bude više 
Nevolje ni biede, 
I da budu ljudi 
Ono tek što vriedđe. 


Pa da svaki sinak 
Svoje otačbine 
Nastoji nadkrilit 
Drugoga vrline. 


Oh onda će meni 
Biti hladna raka 
Kano bračna postelj 
Ugodna i laka! 


I ja ću se onda 
Posred svoga mira 
Presretan spomenut 
Svog žalostnog pira. 


Jerbo ni on ne bje 
Bez žudjena ploda: 
Najljepša mu kćerka 
Zlatna je sloboda! 


E 


\ 

XLIII 


U nevolji 


Tu ne cede sisiie: sed contra audentior itv. 
Virgilius 
1 0) narod još je živ! 
“Al klonula mu snažna ruka 
Sa tisuć zala, tisuć jada ; 
Sa tisuć rana, tisuć muka 
U težkom robstvu on mi strada 
Ko sapet div, 
Vojevat nekoč za slobodu vičan! 
Al duša jošte ostala mu čista 
I u tom žiću, koj je putu sličan, 
Na Golgotu što vodio je Hrista. 


Junaci svietom bjahu naši stari, 
A sada za nas nit tko zna, nit mari! 


Il vesel ili sjetan, 


Il biedan ili sretan: 
Nek trpi Hrvat jadan, 
Za Sućut mu je sviet ko kamen hladan! 

Ta briga koga, kad se loša sreća, 

A česta prija — u naš domak svrati, 
Na tome svietu jedva tko se sjeća, 
Da na njem jošte živu i Hrvati. 


A Hrvat gorko muči, 

U žilah krv mu sane, . 

U glavi miso plane: 

Prokletstvo onom, koj nas tako skuči! 
I nevolja mu biva težja, veća, 

Gdje sretnih dana on se jadnik sjeća, 
Pa dušom sjekne osjeka i plima 
Veselja malog, a goleme tuge, 

I lomi srce kano morske hridi! 

A1 nada sine poput sjajne duge, 

I zalud dvojba zadnji čar joj snima, 
Što svačji očaj mora da zastidi, . 

Pa bio srca makar kako kleta: 
Djedova to je uspomena sveta, 

I čvrsta vjera, a uz čvršću volju, 

U bolju sreću i budućnost bolju. 


U bolju sreću? 

Al bude I! sreće za nas, 

Gdje znadeš dužnost preču: 

Izliečit rane, što nas tište danas! 

O sreći duša nikad nek ne sanja, 
Dok sav ti narod treba smilovanja! 


VJ 

Imasmo svoju krunu, 

Imasmo svoga kralja, 

Imamo poviest, slavnih čina punu, 
A1 sad nas resi mučenička halja! 
Sad nije Hrvat svoj u svom! 

Ne silom, nego varkom 

Razdieliše mu dom, 

Gdje svaku svetu stopu 

Za prosvjetu, Evropu, 

Natopio je svojom krvlju žarkom! 
U težkom jadu tom 

Veličje staro posta sanak tašt; 
Razdieliše mu dom, 

Ko nekoč Jude čisti IIristov plašt! 
I Hrvatska nam, nekoč toli slavna, 
Obnemogla je, zamrla odavna, 
Malena sad, ko dragog groba gruda, 
A _u njoj, jao, još toliko — Juda! 


A narod, puk? 

On mirno teža crnu zemlju svoju 

I blagoslov si težkom čeka znoju 
Uz groban muk. 

Zar zna on, što je propala sloboda, 
Zar zna on, što je izgubljena kruna, 
Zar zna on, što su pogažena prava? 
On samo zna, što trebaju gospoda, 

Da njima vazda bude torba puna, 

Pa mir i Bog! da još je živa glava! 

On slabo koga krivi, . 

Što ti ga stigli jadi ; 
On radi tek da živi, 

A živi tek da radi! 


A zemlja je i divna i liepa, 

Pa blagoslov dieli muki svakog rađa, 

I velika bol ti živo srce ciepa, 

Gdje pohlepan tudjin u svoj koš ga sklada! ,o 2 
Po načinu svojem 
Usrećit nas radi: 

On našijem znojem 
Svoju kuću gradi! 


A narav nam mati ne zna gospodara, 
Već težku muku 

Od tisuć ruku : 
Sa jednim mahom nesmiljeno shara! 

I gdje je seljak mile volje 

Promatro svoje plodno polje, 

U samu srcu već se radujući: 

Od zlatnog klasja puna kola, 

Gdje dva mu volka budu doma vući, — 
Sad nema možda žetve pola, 

Il možda samo strn i pustoš gola! 


A harač platit treba, 
Ma zadnjom korom hljeba! 


O rode moj, o mučenički rode, 
I narav tako često strt te radi; 
Obiljem svakim Tvoje zemlje plode, 
A ipak često pogibaš od gladi! 
U nevolji i svojoj težkoj biedi 


'Ne zdvajaj ipak bez kraja i mjere: 


Ta svaki narod bolju kob zavriedi, 
Koj u se nikad ne izgubi vjere! 

Ne kloni duhom, trpi i podnosi, 

Pa makar biedan — i tim se ponosi! 
Slabića svaki vihar o tle baci, 


Na muki tek se poznaju junaci! 


O budi junak, sjekni voljom živom, 
I sada bogac — bit ćeš opet divom! 
Sloboda br. 92, g. 1883. 

XLIV 


. Vješala 


La premeditation de la_mort est pre- 
meditation de-la hibertć: qui a apprins a 
mourir il a desapprins a servir, 


Montaigne 
tup na stupu, konop jedan, 


Mala kvaka još na njemu, 
Ruka čvrsta, krvnik ledan, 
Pa je brzo konac svemu! 


Strah i užas, grozna kazna 
Lupežu i razbojniku, 

Strah i užas — riečca prazna 
Ponositom pravedniku! 
Svakom mužu poštenome, 
Koj je za svoj narod stao, 

I u časku nesretnome 

Pod taj težki jaram pao: 


2, 

Koj na prietnje nije mahom, 
Poniknuo robskim nikom, 
No zrak trovo svojim dahom 
Ugnjetačem i silnikom! 


Liep mi mašta prizor pruža: 
Vidim množtvo sakupljeno, 
Vidim takvog divnog muža, 
Gdje ga pod vas vode eno! 
I već krvnik ruku diže, 


Ali u njeg vedro čelo, 


Vedro čelo, oko smjelo, 

On veselo stupa bliže! 

Već ga vežu kano roba, 

O vrat uže meću njemu, 

Živ je eto kraj svog groba, — 
Al je brzo konac svemu! 


Doć će vrane i gavrani, 
Izpit će mu oči crne, 

Strašit narod izjadani, 

Da se na njeg ne osvrne! 
Graktati će strašnim glasom: 
Evo, rode, žrtve Tvoje! 

A on će se sa užasom 
Kukavštine otrest svoje, 

Pa će snagom očajanom 

Protući si put k slobodi, 
Da se jednim liepim danom 
To i njemu ne dogodi! 


I kad nakon mnogih ljeta 
Na vas vrgnu zadnjeg roba, 
Tad će ona žrtva sveta 
Pozdravit vas iz svog groba: 
Vi ste onom kazna ljuta, 
Kog rad zloće pod vas vode, 
Al junaku slobodnjaku 

Vi ste poput kažiputa 

Do blaženstva i slobode! 


Ta i krst je nekoč bio 
Znakom rugla i sramote, 

Ali ljudski rod nam cio 
Hrist baš na njem iz zla ote! 
Za to vaše zle sudbine 

Ne plaši se duša čista: 

Tko na vami nevin gine, 
Dieli samo udes Hrista! 


Težko onoj zemlji, gdje ste 
Slobodnoga izpod neba, 

Pa na zloće krute, česte, 
Ipak jošte i vas treba! 

Al još težje onom kraju, 

Kom se robstvom zator sprema, 
Pa vas ipak ne trebaju, 

Za vas cigle žrtve nema: 


U toj tugi i ja želim 
Domoći se vaše slave, 
Pa kad umrem srcem smjelim, 
Neka vas mi na grob stave: 
Jer za roba, za patnika 
Nema ljepšeg spomenika! 
Sloboda br. 92, g. 1883. 

XLV 
Mučenici 
U spomen 30. travnja 1671. 


In magnis et voluisse sat est. 


I Propertius 


blak mu je licem pao, 
Mrki oblak težka jada, 
Rod mu tare udes zao, 
Sva Hrvatska ljuto strada ; 
Skvačio ju Niemac kleti, 
Kano vampir žrtvu svoju, 
A on snuje o osveti 

U odsudnom, krvnom boju. 
Digli su se k njemu glasi, 
Živi glasi svih Hrvata: 

— Petre bane, daj ne časi, 
Daj posjedni bojna hata, 
Izbavi nas težke biede, 
Težke biede. muke ljute, 

O ta još u boju vriede 
Hrvatske nam sablje krute! 
Nismo djeca, nismo babe, 
Da plačemo tekar tio, 
Kano roblje, — a u Švabe, 
Koj bi bez nas robom bio. 
Ustaj bane! Ustaj Zrinski, 
Spasi narod sirotinski' 
Ustaj bane! pa nas vodi 
Ili k smrti, il k slobodi! 


Planulo mu crno oko, 
Ponos mu je licem pao, 
I već se je sivi soko 

Na mejdanu umišljao ; 

I pun jara i pun sviesti 
Sgrčio je obe piesti, 
Prihvatio balčak zlati, 
Balčak sablje krvopije: 
Vazda spreman sa Hrvati, 
Da se bori, da krv lije. 


I snatreći tio, tio, 
Junak se je zamislio. 


Sjetio se Budjevica, 
Budjevica, českog grada, 


I krvavih posjeklica 

I junačkog prvog rada ; 
Divan li je junak bio, 
Divan junak prvog reda: 
Cara Ferdu izbavio 

Od Vrangela, ljutog Šveda. 
Sjetio se saskog kraja, 
Tudjeg kraja, tudjih strana, 
Gdje je bio poput zmaja 
Strah i trepet ratnih dana; 
Sjetio se sinjeg mora, 
Veljeg kano i jad roda, . 
Sinjeg mora i Kotora | 

I turskoga ratnog broda, 
Sablje za njeg darovane, 
Od samoga suha zlata, 
Jerbo spasi Kotorane, 
Mali dielak svih Hrvata. 
Sjetio se Visibabe, 

Divna dana svemu rodu, 
Gdje je Turke kano žabe 
Naćerao sve u vodu ; 
Sjetio se Novog Zrina, 
Tvrda grada brata svoga, 
I junačkog svoga čina 
Sraziv pašu kanižkoga ; 

I Jurjevske gole stiene, 

Još joj živi uspomena, 

I razboja i zapliene, 

I Čengića zarobljena, 

I svog Bakra, gdje ga bio 
U tom robstvu zatočio. 
Sjetio se težka jala, 

Što no na taj čin se rodi 
U njemačkih generala, 

U izdajnoj toj gospodi ; 
Sjetio se Beča kleta, 

Što ga onda liši moći, 

Pa mu dade nju opeta, 
Kad je bilo u boj poći, 
Radeć tako po sto puta 
Posred sreće, jada ljuta. 
Svih njemačkih tih spletaka 
Sjetio se gnjevne duše, 
Blaga srca svih junaka, 
Što no za dom poginuše, 
Poginuše na čast rodu 

Za Hrvatsku i slobodu! 
Sjetio se svoga brata 

I Čakovca ponosnoga, 
Gdje na žalost svih Hrvata 
Nadje konac žića svoga, 

I na težke misli ote 


Težak mu se uzdah ote. 
10 

Motrila ga liepa Kata, 
Liepa Kata Frankopanka, 
Divna kano kruna zlata, 
Kano zora ljetnog danka, 
Pitajuć se tio, tio: 

Kud se junak zamislio ?! 


A on, dignuv svoje oči 

I motreći oči njene, 

Misli: vila s njim se roči, 
Da ga u boj ljuti krene, 
I za čas mu, vila mila, 
Ona ruke o vrat svila. 


— Petre, Petre! vierni druže, 
O ja znadem, što si sjetan! 
Ti ne možeš trpit duže, 
Da ti narod nije sretan, 
Da još uviek težko strada, 
I da tudjin njime vlada! 
Oj! i mene robstvo boli, 
Jer sam i ja Hrvatica; 
Slušaj zato, što te moli 
Tvoja mila vjerenica: 
Ustaj, Petre, grmni glasom, 
U boj, sivi sokolovi! 

Pa će ustat tilim časom 

Svi Hrvati vitezovi ; 

Svi će ustat ko junaci, 
Čime samo glas ti čuju, 
Da s Francezi i s Poljaci 
Sad slobodu izvojuju! 

Svi već znaci dobru slute, 
Nadvladat će čete naše, 
Ai Ugri čekaju te, — 
Svi nam pomoć obećaše! 


Sluša Petar divnu ženu, 
Misli mu se u dalj gube; 
Sborit kani — u tom trenu 
Usta mu se s njenim sljube, 
I u tihom, svetom muku 
Sav je tajnom srećom sjao, 
Stisnuo joj bielu ruku, 

Pa ju žarko pogledao, 

A taj pogled jasno kaza, 


Da će biti — krvnog sraza... 
I 
Noć je mrka... pusta tama 


Svuda se je zemljom svila, 
Kano dušom tuga sama, 

Što ju sdvojna nemoć skrila. 
Noć je mrka... zviezde nema, 

Da prosine tu tamnoću, 

Ko ni nade, kad posvema 
Padne tko u ljutu zloću. | 

Noć je mrka...ko sred groba 
Samo niema pustoš vlada, — 
Težko li je tužno doba, 

Kad u robstvu narod strada! 


Samo šumeć o vrleti 

Ko da plače more sinje, 
Gdje Hrvate tudjin kleti 

Na krst muka razapinje ; | 

A nad morem gle zablista 
Kadkad samo svjetlost sjajna, 
Ko med zloćom duša čista, 
Med griešnici krepost tajna. 
Podji, brate, podji bliže, 
Kraljevica tu se diže, 

Sva u svjetlu, — sa prozora 
Ko da sieva mlada zora, 
Navješćujuć jadnom rodu 
Bolju sreću i slobodu 


Tu je gradu u dvorani 
Liepa družba sokolova, 
Sve junaci odabrani, 

Sve Hrvati starog kova. 

Ali nit se pjesma ori, 

Niti rujno vince teče, 

Ko da svakog nešto mori. 
Ko da svakog nešto peče. 

I jest nešto, ah to nešto 
Ponajljuće muža mori, 

Kad ga dušman podlo, vješto, 
Na prevaru robom stvori! 
Kad mu ljudski biljeg uzme, 
Snizujuć ga do živine, 

Jad i čemer sve obuzme 
Širom biedne otačbine, 

Ter i junak s takve kobi 
Ali krvlju — plakao bi! 


Tu su mladi kapetani, 
Ko lavovi svi junački, 
Petru Zrinskom svi odani: 
Čolnić, Gotal, Bukovački, 
Berislavić, vitez slavan, 
Ivanović, soko sivi, 

I Malenić, na boj spravan, 
I Pogledić, oganj živi, 

I Mijakić častna lika 
Marčanski je tu vladika, 
I množ drugih prijatelja, 
Pobornika svoga roda, 

Sabrala ih jedna želja: 
Nezavisnost i sloboda! 

Kano zora kad nastupa 
Veličajna ljetnim danom, 

U dvoranu gospa stupa 

S banom i sa Frankopanom ; 
Krasna li je, ko Madona. 

Ko kraljica nježnog sanka: 
Svome rodu majka sklona, 
Kata Zrinski Frankopanka. 


I prosbori divna žena, 

Da junake u boj puti, 
Junakinja razpaljena 
Ganula bi kamen kruti: 
Kamo IT ne bi takve dive, 
Plamna srca, krvce žive! 


Kapela je uz dvoranu, 

A u njojzi oltar mali, 

Narod priča: tu su banu 

I banici vjeru dali. 

Sred oltara tog malena 

Majke božje lik je bio, 

Pred njim ruža iz kamena, 

I tu Petar prosborio: 

— Kunemo se našom glavom 

I djedova milim riekom, 
Otaca nam bojnom slavom 
I majčinim sladkim mliekom ; 
Kunemo se ljudskom čašću 
Boriti se za dom sveti, 
Kunemo se neba vlašću 

Il pobiedit il umrieti! 

I ko kamna ruža ova, 

Što mirisa nam ne dade, 
Nek i od nas baš ni slova 
Nitko nikom ne izdade!... 
Istom Zrinski to prosbori, 
A klik jasan začuo se, 

Ko kad s neba grom zaori: 
Kunemo se! Kunemo se! 


Sad je pusta ta kapela, 
Crni mramor vrata resi, 
Nema ruže ni razpela, 

Al se meni i sad desi, 
Gdje obnovih tamo rodu 
Od djetinstva zavjet davni: 
Žrtvovat se za slobodu, 

Ko i moji djedi slavni! 
Kao da mi pozdrav nose: 
Kunemo se! Kunemo se! 

Sve je prošlo! Al ste vojne 
Još Hrvatom srce trne. 

A pred okom duše sdvojne 
Redaju se slike crne: 
Stratište je podignuto, 

Crni sag ga krije grubi, 
Niemac krvnik, zviere ljuto, 
Mučenikom glavu rubi! 

Sve je prošlo! Kletom silom 
Sred Gradačkog samostana 
Katarina s kćerkom milom 
Još za živa pokopana! 

A sin njezin Ivan Ante, — 
Oj mante me, groze, mante! 


A Hrvati? Suze liju, — 


Drugo niti ne umiju! 


Ervatska Vila I. tečaj, svezak IV. 

Tumač citata. 


Sloboda, bratstvo, jednakost! 
Velika revolucija 1789. 


Lopovi, veći razbojnici od onih drevne pasmine, glodjuć ubogi 
narod svojimi proždrljivimi zubi, bez sažalenja, bez milosrdja; ku- 


kavci, koji ne imadu srca, ali imađu dva lica, govore: — Bah: 
pjesnik! On je u oblacih! — Neka bude. Tamo je i grom. 
V. Hugo 


Koji užas, koja krv! Oh, kakvu te motrim, najkrasnija ženo! Ja 
pitam nebo i zemlju: recite, recite, tko ju je doveo na to? A to je 
još gorje, da su joj s lanci svezane obe ruke; da sa razpuštenom 
kosom i bez koprene sjedi na zemlji biedna i neutješna, skrivajući 
lice na koljenih, i plače! Leopardi 


O slobodo, slobodo! koja kraljica svieta može se ponosit, da u 
svojoj pratnji imade toliku povorku junaka, što ih ti posjeduješ u 
nebu. Garibaldi 


Vajme! ne mogu 1 se i ja žrtvovat, za svoju braću? Radostan 
i zadovoljan, Gospode, pronosio bi slavu tvoju; jerbo andjel muče- 
ničtva najljepši je od andjela, koji nose duše u nebesa! 


V. Hugo 

Od svih naroda pripravlja se smrtni pohod: —- Lazare, Lazare, 


Lazare! Diži se! V. Hugo 
Velik kano sviet! V. Hugo 
Sladko je i častno za svoj dom umrieti. Horac 


Živite sretnici u vječnoj hvali pokopani, Vaše duše nebo, a tje- 
lesa zemlja skriva. U smrt P. Zrinskoga i F. K. Franko- 
pana od nepoznata pjesnika XVII. veka. 


Čovjek je rodjen slobodan, a posvud je u okovih. 
Rousseau 


Svatko vidi ono, čim se ti pričinjaš; malo njih znade ono, što 


u istinu jesi. Macchiavelli 
Oprostit — to je božanski; osvetit se — to je čovječanski, 
Montaigne 


Jest, ti činiš čovjeka, o tugo, čovjekom posvema ! 
Lamartine 
Ah! tko je dušu mogao spasit, dodji k meni, sjest ćemo na groblje 
naroda, pak ćemo mislit, pjevat, suze ronit. Mikic 
U nadi i u brigi, u strahu i u srčbi misli za svaki dan, da ti 
je kano zadnji osvanuo. Horac 


Nesretna li, koj ne može reći umirući: Draga zemljo rodna, život, 
: : ćam! : 
što mi ga dade, evo ti vraćam! Leopardi 


Nije u disanju Život, ali on nije nikakav svakomu robu. 


Cicero 


Narod je u revoluciji kano mjed, koji se čisti u ljevaonici, 


Danton 


Život je borba. Seneca 


Slobodu, i opet slobodu, velim ja i ponavljam bez prestanka. 


Pelletan 
Podnosit — prva je stvar, koja se mora naučit, i ona, za koju 
se ima najviše želit, da se nauči. Rousseau 


Kada se ćuti, da u istinu govori srce, otvara se i naše, da primi 
njegova čuvstva. Rousseau 


Kako li ljubim ljude, koji govore ono, što misle. 


Voltaire 
Švabska vjera — nikakova vjera. 
Slobodan prevod. Virgil 


Ne živim ja, ne! Težak mir umara duh. I vazda ga tlapnja uz- 
nemiruje uzalud. Nema nikakove svrhe životu, ako nam sloboda, ah 
sloboda manjka! Carducci 


Mrzak mi je onaj kano paklena vrata, koji drugo krije u srcu, 
a drugo sbori. Homer 


Oslobodite, drhćući od srčbe, vašu zemlju od robstva, vašu spo- 
men od sramote! V. Hugo 


Divi, kojim ih mi pribrajamo, ja ih pušćam, da se tresu u svojoj 
groznici, i ja očitujem, da ti zecevi nisu vaši sinci, o lavovi! 
V. Hugo 


Za dom! 


— 156 — 


Slomit ću se, al se ne ću prignut. 
Učite se ljubiti slobodu. 
Već je po sredini nestalo zemljišta; već se mači križaju sa mači; 


jedan ga drugomu udara u prsa: krv se lije, povećava jarost. 


Manzoni 


Srce čovjeka nikad nije neslomivo kao njegov duh. 
Lamertine 


Gostite se, ja volim tvoj crni kruh, slobodo! 
V. Hugo 


Jesam, koji jesam. 
Čuvstvo slobode sniva dugo vremena potlačeno kod ljudi, ali 


kada se prene, onda je vrlo silovito. VIP 


Nije li to otačbina, u koju se uzdam, majka pobožna i dobra, 


koja krije roditelje moje? Petrarca 


Svakomu svoje. Cicero 


Poviest otvara nov odsjek. Misaon čovjek, stalan i miran, čuje 


negdje sa strane kano jek ubojna topa. V. Hugo 
Ovako se dolazi do slave. Virgil 

Dvie liepe stvari imade ovaj sviet: ljubav i smrt. 
Leopardi 


Slavo, mladosti, ponosu! Dobri ste, da vas prekrije grob! 


V. Hugo 


S one 


Ne ustupaj nevolji, nego joj još smjelije u susret idi. 


Virgil 


Priprava za smrt, to je priprava za slobodu; tko se je priučio 
umirati, taj se je odučio robovati. Montaign 2 


U velikih stvarih i htjeti je dosta. Propertius 


Tiskarske pogreške. 


Na .desetoj strani, u šestome redku, mjesto 'ayant ima biti n' oyant. 
Na sedamnajstoj strani, u trećemu redku, mjesto contet ima biti content. 


Na devetdeset i šestoj strani, u dvadeset i prvome redku, mjesto šrdo junakma 
ima biti šradom junak. 

